title: Padomes Lēmums 2014/499/KĀDP ( 2014. gada 25. jūlijs ), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
               25.7.2014

               LV

               Eiropas Savienības Oficiālais Vēstnesis

               L 221/15

         PADOMES LĒMUMS 2014/499/KĀDP
   (2014. gada 25. jūlijs),
   ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2014. gada 17. martā pieņēma Lēmumu 2014/145/KĀDP (1).

               (2)

               Ņemot vērā situācijas nopietnību Ukrainā, ierobežojumi ieceļošanai un līdzekļu un saimniecisko resursu iesaldēšana būtu jāpiemēro arī fiziskām un juridiskām personām, vienībām un struktūrām, kuras aktīvi sniedz materiālu vai finansiālu atbalstu Krievijas lēmumpieņēmējiem, kas ir atbildīgi par Krimas aneksiju vai Ukrainas austrumdaļas destabilizāciju, vai kuras gūst labumu no tiem.

               (3)

               Turklāt Padome uzskata, ka Lēmuma 2014/145/KĀDP pielikumā iekļautajam to personu, vienību un struktūru sarakstam, kurām piemēro ierobežojošos pasākumus, būtu jāpievieno papildu fiziskas un juridiskas personas.

               (4)

               Attiecīgi būtu jāgroza Lēmums 2014/145/KĀDP.

               (5)

               Ir vajadzīga Savienības papildu rīcība, lai īstenotu minētos pasākumus,

         IR PIEŅĒMUSI ŠO LĒMUMU.
   1. pants
   Lēmumu 2014/145/KĀDP groza šādi.

               1)

               Lēmuma 1. panta 1. punktu aizstāj ar šādu:
               “1.   Dalībvalstis veic pasākumus, kas vajadzīgi, lai to teritorijā neieceļotu un lai to robežas nešķērsotu:

                           a)

                           fiziskas personas, kuras ir atbildīgas par tādām darbībām vai politiku vai aktīvi atbalsta vai īsteno tādas darbības vai politiku, ar ko tiek grauta vai apdraudēta Ukrainas teritoriālā integritāte, suverenitāte un neatkarība vai stabilitāte vai drošība Ukrainā vai tiek kavēts starptautisko organizāciju darbs Ukrainā, un ar tām saistītas fiziskas personas; vai

                           b)

                           fiziskas personas, kuras aktīvi sniedz materiālu vai finansiālu atbalstu Krievijas lēmumpieņēmējiem, kas ir atbildīgi par Krimas aneksiju vai Ukrainas austrumdaļas destabilizāciju, vai kuras gūst labumu no tiem,

                     kā uzskaitīts pielikumā.”;

               2)

               Lēmuma 2. panta 1. punktu aizstāj ar šādu:
               “1.   Tiek iesaldēti visi līdzekļi un saimnieciskie resursi, kas ir īpašumā vai valdījumā, turējumā vai kontrolē:

                           a)

                           fiziskām personām, kuras ir atbildīgas par tādām darbībām vai politiku vai aktīvi atbalsta vai īsteno tādas darbības vai politiku, ar ko tiek grauta vai apdraudēta Ukrainas teritoriālā integritāte, suverenitāte un neatkarība vai stabilitāte vai drošība Ukrainā vai tiek kavēts starptautisko organizāciju darbs Ukrainā, un ar tām saistītām fiziskām vai juridiskām personām, vienībām vai struktūrām;

                           b)

                           juridiskām personām, vienībām vai struktūrām, kuras materiāli vai finansiāli atbalsta darbības, ar ko tiek grauta vai apdraudēta Ukrainas teritoriālā integritāte, suverenitāte un neatkarība;

                           c)

                           Krimā vai Sevastopolē esošām juridiskām personām, vienībām vai struktūrām, kurām īpašumtiesības ir nodotas pretēji Ukrainas tiesību aktiem, vai juridiskām personām, vienībām vai struktūrām, kuras ir guvušas labumu no šādas nodošanas; vai

                           d)

                           fiziskām vai juridiskām personām, vienībām vai struktūrām, kuras aktīvi sniedz materiālu vai finansiālu atbalstu Krievijas lēmumpieņēmējiem, kas ir atbildīgi par Krimas aneksiju vai Ukrainas austrumdaļas destabilizāciju, vai kuras gūst labumu no tiem,

                     kā uzskaitīts pielikumā.”.
         2. pants
   Šā lēmuma pielikumā uzskaitītās personas un vienības pievieno sarakstam, kas iekļauts Lēmuma 2014/145/KĀDP pielikumā.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2014. gada 25. jūlijā

            Padomes vārdā —

            priekšsēdētājs

         S. GOZI

      (1)  Padomes Lēmums 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV L 78, 17.3.2014., 16. lpp.).

      PIELIKUMS
      LĒMUMA 2. PANTA MINĒTAIS PERSONU UN VIENĪBU SARAKSTS
      I.   Personas

                  Vārds, uzvārds

                  Identifikācijas informācija

                  Pamatojums

                  Sarakstā iekļaušanas datums

                  1.

                  Mikhail Efimovich FRADKOV
                  Михаил Ефимович Фрадков

                  Dzimis 1.9.1950. Kurumoch, Kuibyshev reģionā

                  Krievijas Federācijas Drošības padomes pastāvīgais loceklis; Krievijas Federācijas Ārlietu izlūkošanas dienesta direktors. Kā loceklis Drošības padomē, kura sniedz konsultācijas valsts drošības jautājumos un koordinē tos, viņš bija iesaistīts tādas Krievijas valdības politikas izstrādē, kas apdraud Ukrainas teritoriālo integritāti, suverenitāti un neatkarību.

                  25.7.2014.

                  2.

                  Nikolai Platonovich PATRUSHEV
                  Николай Платонович Патрушев

                  Dzimis 11.7.1951. Leningrad (St Petersburg)

                  Krievijas Federācijas Drošības padomes pastāvīgais loceklis un sekretārs. Kā loceklis Drošības padomē, kura sniedz konsultācijas valsts drošības jautājumos un koordinē tos, viņš bija iesaistīts tādas Krievijas valdības politikas izstrādē, kas apdraud Ukrainas teritoriālo integritāti, suverenitāti un neatkarību.

                  25.7.2014.

                  3.

                  Aleksandr Vasilievich BORTNIKOV
                  Александр Васильевич Бортников

                  Dzimis 15.11.1951. Perm

                  Krievijas Federācijas Drošības padomes pastāvīgais loceklis; Federālā drošības dienesta (FSB). direktors. Kā loceklis Drošības padomē, kura sniedz konsultācijas valsts drošības jautājumos un koordinē tos, viņš bija iesaistīts tādas Krievijas valdības politikas izstrādē, kas apdraud Ukrainas teritoriālo integritāti, suverenitāti un neatkarību.

                  25.7.2014.

                  4.

                  Rashid Gumarovich NURGALIEV
                  Рашид Гумарович Нургалиев

                  Dzimis 8.10.1956. Zhetikara, Kazahijas Padomju Sociālistiskajā Republikā

                  Krievijas Federācijas Drošības padomes pastāvīgais loceklis un sekretāra vietnieks. Kā loceklis Drošības padomē, kura sniedz konsultācijas valsts drošības jautājumos un koordinē tos, viņš bija iesaistīts tādas Krievijas valdības politikas izstrādē, kas apdraud Ukrainas teritoriālo integritāti, suverenitāti un neatkarību.

                  25.7.2014.

                  5.

                  Boris Vyacheslavovich GRYZLOV
                  Борис Вячеславович Грызлов

                  Dzimis 15.12.1950. Vladivostok

                  Krievijas Federācijas Drošības padomes pastāvīgais loceklis. Kā loceklis Drošības padomē, kura sniedz konsultācijas valsts drošības jautājumos un koordinē tos, viņš bija iesaistīts tādas Krievijas valdības politikas izstrādē, kas apdraud Ukrainas teritoriālo integritāti, suverenitāti un neatkarību.

                  25.7.2014.

                  6.

                  Sergei Orestovoch BESEDA
                  Сергей Орестович Беседа

                  1954. gads

                  Krievijas Federācijas Federālā drošības dienesta (FSB) Piektā dienesta komandieris.
                  Kā augsta ranga FDD virsnieks, viņš vada dienestu, kas pārrauga izlūkošanas operācijas un starptautiskas darbības.

                  25.7.2014.

                  7.

                  Mikhail Vladimirovich DEGTYAREV
                  Михаил Владимирович Дегтярёв

                  Dzimis 10.7.1981. Kuibyshev (Samara )

                  Valsts Domes loceklis.
                  23.5.2014. viņš paziņoja par neatzītās, tā saucamās. (t.s.) “Doņeckas Tautas republikas”“de facto vēstniecības” atklāšanu Maskavā, viņa darbības veicina to, ka tiek grauta vai apdraudēta Ukrainas teritoriālā integritāte, suverenitāte un neatkarība.

                  25.7.2014.

                  8.

                  Ramzan Akhmadovitch KADYROV
                  Рамзан Ахматович Кадыров

                  Dzimis 5.10.1976. Tsentaroy.

                  Čečenijas Republikas prezidents. Kadyrov nāca klajā ar paziņojumiem, kuros pauda atbalstu nelikumīgajai Krimas aneksijai un bruņotiem nemieriem Ukrainā. 2014. gada 14. jūlijā viņš cita starpā paziņoja, ka “darīs visu, lai palīdzētu atjaunot Krimu”. Šajā saistībā Krimas Autonomās Republikas faktiskais vadītājs viņam piešķīra medaļu “par Krimas atbrīvošanu” par atbalstu, ko viņš sniedzis Krimas nelikumīgās aneksijas procesā. Turklāt 2014. gada 1. jūnijā viņš pauda gatavību uz Ukrainu nosūtīt 74 000 čečenu brīvprātīgo, ja tas tiks lūgts.

                  25.7.2014.

                  9.

                  Alexander Nikolayevich TKACHYOV
                  АЛЕКСАНДР НИКОЛАЕВИЧ Ткачёв

                  Dzimis 23.12.1960. Vyselki.

                  Krasnodaras apgabala gubernators.
                  Par atbalstu, ko viņš sniedza Krimas nelikumīgās aneksijas procesā, Krimas Autonomās Republikas faktiskais vadītājs viņam piešķīra medaļu “par Krimas atbrīvošanu”. To darot, Krimas Autonomās Republikas faktiskais vadītājs teica, ka Tkachyov bija viens no pirmajiem, kas pauda atbalstu Krimas jaunajai “vadībai”.

                  25.7.2014.

                  10.

                  Pavel GUBAREV
                  Павел Юрьевич Губарев

                  Dzimis 10.2.1983. Sievierodonetsk

                  Viens no pašpasludinātajiem t.s. “Doņeckas 'Tautas' republikas” vadītājiem. Viņš lūdza Krievijas intervenci Ukrainas austrumu daļā, cita starpā izvietojot Krievijas miera uzturēšanas spēkus. Viņš ir saistīts ar Igor Strelkov/Girkin, kas ir atbildīgs par darbībam, ar kurām tiek grauta vai apdraudēta Ukrainas teritoriālā integritāte, suverenitāte un neatkarība. Gubarev ir atbildīgs par cilvēku rekrutēšanu separātistu bruņotajiem spēkiem.
                  Atbildīgs par reģionālās valdības ēkas ieņemšanu Doņeckā kopā ar pro-krieviskiem spēkiem un irpasludinājis sevi par “tautas gubernatoru”.
                  Neraugoties uz to, ka viņš tika arestēts par Ukrainas teritoriālās integritātes apdraudēšanu, un vēlāk atbrīvots, viņam joprojām bija liela nozīme separātistu darbībās, tādējādi graujot Ukrainas teritoriālo integritāti, suverenitāti un neatkarību.

                  25.7.2014.

                  11.

                  Ekaterina GUBAREVA
                  Екатерина Юрьевна Губарева

                  Dzimusi 5.7.1983. Kakhovka

                  Pildot savas t.s. “ārlietu ministres” funkcijas, viņa ir atbildīga par t.s. “Doņeckas Tautas republikas” aizsardzību, tādējādi apdraudot Ukrainas teritoriālo integritāti, suverenitāti un neatkarību.
                  Turklāt viņas bankas konts tiek izmantots, lai finansētu nelikumīgas bruņotas separātistu grupas.
                  Tādējādi, uzņemoties minētās funkcijas un rīkojoties atbilstīgi tām, viņa ir atbalstījusi darbības un politiku, ar ko grauj Ukrainas teritoriālo integritāti, suverenitāti un neatkarību.

                  25.7.2014.

                  12.

                  Fedor BEREZIN
                  Фёдор Дмитриевич Березин

                  Dzimis 7.2.1960. Donetsk

                  T.s. “Doņeckas Tautas republikas” t.s. “aizsardzības ministra vietnieks”. Viņš ir saistīts ar Igor Strelkov/Girkin, t.s. “Doņeckas Tautas republikas” t.s. “aizsardzības ministru”, kas ir atbildīgs par darbībam, ar kurām tiek grauta vai apdraudēta Ukrainas teritoriālā integritāte, suverenitāte un neatkarība. Tādējādi, uzņemoties minētās funkcijas un rīkojoties atbilstīgi tām, Berezin ir atbalstījis darbības un politiku, ar ko grauj Ukrainas teritoriālo integritāti, suverenitāti un neatkarību.

                  25.7.2014.

                  13.

                  Valery Vladimirovich KAUROV
                  Валерий Владимирович Кауров

                  Dzimis 2.4.1956. Odessa

                  Pašpasludinātais t.s. “Novorossijas republikas” (“Republic of Novorossiya”) “prezidents”, kurš ir aicinājis Krieviju izvietot karaspēku Ukrainā. Tādējādi, uzņemoties minētās funkcijas un rīkojoties atbilstīgi tām, viņš ir atbalstījis darbības un politiku, ar ko grauj Ukrainas teritoriālo integritāti, suverenitāti un neatkarību.

                  25.7.2014.

                  14.

                  Serhii Anatoliyovych ZDRILIUK
                  Сергей Анатольевич Здрылюкv

                  Dzimis 23.6.1972. Vinnytsia reģionā

                  Vecākais palīgs, kas piesaistīts Igor
                     Strelkov/Girkin, kurš ir atbildīgs par darbībam, ar kurām tiek grauta vai apdraudēta Ukrainas teritoriālā integritāte, suverenitāte un neatkarība. Tādējādi, uzņemoties minētās funkcijas un rīkojoties atbilstīgi tām, Zdriliuk ir atbalstījis darbības un politiku, ar ko grauj Ukrainas teritoriālo integritāti, suverenitāti un neatkarību.

                  25.7.2014.

                  15.

                  Vladimir ANTYUFEYEV
                  Владимир Антюфеев
                  (pazīstams arī kā Vladimir SHEVTSOV, Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)

                  Dzimis 19.2. 1951. Novosibirsk

                  Piedņestras separātistu reģiona bijušais “valsts drošības ministrs”. Kopš 2014. gada 9. jūlija viņš ir bijis Doņeckas Tautas republikas pirmais vicepremjerministrs, kas atbild par drošību un tiesībaizsardzību. Pildot šīs funkcijas, viņš ir atbildīgs par “Doņeckas Tautas republikas valdības” separātistu “pārvaldības” darbībām.

                  25.7.2014.

      II.   Vienības, kas grauj Ukrainas teritoriālo integritāti, suverenitāti un neatkarību

                  Nosaukums

                  Identifikācijas informācija

                  Pamatojums

                  Sarakstā iekļaušanas datums

                  1.

                  T.s. “Lugansk People's Republic”
                  “Луганская народная республика”
                  “Luganskaya narodnaya respublika”

                  Oficiālā interneta vietne:
                  http://lugansk-online.info
                  Tālruņa numurs
                  +38-099-160-74-14

                  T.s. “Luhanskas Tautas republiku” izveidoja 2014. gada 27. aprīlī.
                  Atbildīga par nelikumīgā referenduma organizēšanu 2014. gada 11. maijā. Neatkarības deklarācija 2014. gada 12. maijā.
                  22.5.2014. t.s. Doņeckas un Luhanskas “tautas republikas” izveidoja t.s. “Novorossijas federālo valsti”.
                  Tas ir pretrunā Ukrainas konstitucionālajām tiesībām un, attiecīgi, arī starptautiskajām tiesībām, tādējādi graujot Ukrainas teritoriālo integritāti, suverenitāti un neatkarību.
                  Tā ir iesaistīta arī separātistu “dienvidaustrumu armijas” un citu nelikumīgu bruņotu separātistu grupu rekrutēšanā, tādējādi graujot Ukrainas stabilitāti un drošību.

                  25.7.2014.

                  2.

                  T.s. “Donetsk People's Republic”
                  “Донецкая народная республика”
                  “Donétskaya naródnaya respúblika”

                  Oficiāla informācija, tostarp Doņeckas Tautas republikas Konstitūcija un Augstākās Padomes sastāvs:
                  http://dnr-news.com/
                  Sociālie mediji:
                  https://twitter.com/dnrpress
                  http://vk.com/dnrnews

                  T.s. “Doņeckas Tautas republikas” tika pasludināta 2014. gada 7. aprīlī.
                  Atbildīga par nelikumīgā referenduma organizēšanu 2014. gada 11. maijā. Neatkarības deklarācija 2014. gada 12. maijā.
                  2014. gada 24. maijā t.s. Doņeckas un Luhanskas “tautas republikas” parakstīja nolīgumu par t.s. “Novorossijas federālās valsts” (“Federal State of Novorossiya”) izveidošanu.
                  Tas ir pretrunā Ukrainas konstitucionālajām tiesībām un, attiecīgi, arī starptautiskajām tiesībām, tādējādi graujot Ukrainas teritoriālo integritāti, suverenitāti un neatkarību.
                  Tā ir iesaistīta arī nelikumīgu bruņotu separātistu grupu rekrutēšanā, tādējādi graujot Ukrainas stabilitāti un drošību.

                  25.7.2014.

                  3.

                  T.s. “Federal State of Novorossiya”
                  “Федеративное государство Новороссия”
                  “Federativnoye Gosudarstvo Novorossiya”

                  Oficiālā informācija presei:
                  http://novorossia.su/official

                  2014. gada 24. maijā t.s. Doņeckas un Luhanskas “tautas republikas” parakstīja nolīgumu par neatzītās, tā saucamās “Novorossijas federālās valsts” (“Federal State of Novorossiya”) izveidošanu.
                  Tas ir pretrunā Ukrainas konstitucionālajām tiesībām un, attiecīgi, arī starptautiskajām tiesībām, tādējādi graujot Ukrainas teritoriālo integritāti, suverenitāti un neatkarību.

                  25.7.2014.

                  4.

                  International Union of Public Associations “Great Don Army”
                  Международный Союз Общественных Объединений
                  “Всевеликое Войско Донское”

                  Oficiālā interneta vietne:
                  http://vvd2003.narod.ru/
                  Tālruņa numurs:
                  +7-8-908-178-65-57
                  Sociālie mediji:
                  Cossack National Guard
                  http://vk.com/kazak_nac_guard
                  Adrese: 346465 Russia Rostov Region. October (C) District. St Zaplavskaya. Str Shosseynaya 1

                  “Great Don army” izveidoja “Cossack National Guard”, kas ir atbildīga par cīņu pret Ukrainas valdības spēkiem Ukrainas austrumu daļā, tādējādi graujot Ukrainas teritoriālo integritāti, suverenitāti un neatkarību, kā arī apdraudot Ukrainas stabilitāti un drošību.
                  Saistīta ar Nikolay KOZITSYN, kas ir Cossack spēku komandieris un ir atbildīgs par to separātistu komandēšanu Ukrainas austrumu daļā, kuri cīnās pret Ukrainas valdības spēkiem.

                  25.7.2014.

                  5.

                  “Sobol”
                  “СОБОЛЬ”

                  Oficiālā interneta vietne:
                  http://soboli.net
                  Sociālie mediji:
                  http://vk.com/sobolipress
                  Tālruņa numurs:
                  (0652) 60-23-93.
                  E-pasts: SoboliPress@gmail.com
                  Adrese: Crimea, Simferopol, str. Kiev, 4 (area bus station “Central”).

                  Radikāla paramilitāra organizācija, kas atbildīga par atklātu atbalsta paušanu spēka izmantošanai, lai izbeigtu Ukrainas kontroli Krimā, tādējādi graujot Ukrainas teritoriālo integritāti, suverenitāti un neatkarību.
                  Atbildīga par separātistu apmācīšanu cīņai pret Ukrainas valdības spēkiem Ukrainas austrumu daļā, tādējādi apdraudot Ukrainas stabilitāti un drošību.

                  25.7.2014.

                  6.

                  T.s. “Lugansk Guard”
                  “Луганская гвардия”

                  Sociālie mediji:
                  https://vk.com/luguard
                  http://vk.com/club68692201

                  Luhanskas pašaizsardzības paramilitārs grupējums, kas atbildīgs par separātistu apmācīšanu cīņai pret Ukrainas valdības spēkiem Ukrainas austrumu daļā, tādējādi apdraudot Ukrainas stabilitāti un drošību.
                  Saistīta ar German PROPOKIV kungu, aktīvu līderi, kas ir atbildīgs par piedalīšanos Ukrainas drošības dienesta Luhanskas reģionālā biroja ēkas ieņemšanā, un kas no ieņemtās ēkas ierakstīja video vēstījumu prezidentam Putinam.

                  25.7.2014.

                  7.

                  T.s. “Army of the Southeast”
                  “Армии Юго-Востока”

                  Rekrutēšana:
                  http://lugansk-online.info/statements
                  Sociālie mediji:
                  http://vk.com/lugansksbu

                  Nelikumīgs bruņots separātistu grupējums, kuru uzskata par vienu no lielākajiem Ukrainas austrumu daļā.
                  Atbildīgs par Drošības dienesta ēkas ieņemšanu Luhanskas reģionā. Atvaļināts virsnieks.
                  Saistīts ar Valeriy BOLOTOV kungu, kas norādīts kā viens no grupējuma līderiem.
                  Saistīts ar Vasyl NIKITIN kungu, kas atbildīgs par “Luhanskas Tautas republikas valdības” separātistu “pārvaldības” darbībām.

                  25.7.2014.

                  8.

                  T.s. “Donbass People's Militia”
                  “Нарóдное ополчéние Донбáсса”

                  Sociālie mediji:
                  http://vk.com/polkdonbassa
                  +38-099-445-63-78;
                  +38-063-688-60-01;
                  +38-067-145-14-99;
                  +38-094-912-96-60;
                  +38-062-213-26-60
                  E-pasts: voenkom.dnr@mail.ru
                  mobilisation@novorossia.co
                  Brīvprātīgo tālruņi Krievijā:
                  +7 (926) 428-99-51
                  +7 (967) 171-27-09
                  vai e-pasts novoross24@mail.ru
                  Adrese: Donetsk. Prospect Zasyadko.13

                  Nelikumīgs bruņots separātistu grupējums, kas atbildīgs par cīņu pret Ukrainas valdības spēkiem Ukrainas austrumu daļā, tādējādi apdraudot Ukrainas stabilitāti un drošību.

                     Inter alia, kaujinieku grupa 2014. gada aprīļa sākumā pārņēma kontroli pār vairākām valdības ēkām Ukrainas austrumu daļā, tādējādi graujot Ukrainas teritoriālo integritāti, suverenitāti un neatkarību.
                  Tās bijušais līderis, Pavel

                     Gubarev kungs, ir atbildīgs par reģionālās valdības ēkas ieņemšanu Doņeckā kopā ar pro-krieviskiem spēkiem, un ir pasludinājis sevi par “tautas gubernatoru”.

                  25.7.2014.

                  9.

                  “Vostok battalion”
                  “батальоны Восток”

                  Sociālie mediji:
                  http://vk.com/patriotic_forces_of_donbas

                  Nelikumīgs bruņots separātistu grupējums, kuru uzskata par vienu no lielākajiem Ukrainas austrumu daļā.
                  Atbildīgs par cīņu pret Ukrainas valdības spēkiem Ukrainas austrumu daļā, tādējādi apdraudot Ukrainas stabilitāti un drošību.
                  Mēģināja ieņemt Doņeckas lidostu.

                  25.7.2014.

      III.   Vienības, kuru īpašumtiesības tika nodotas pretrunā Ukrainas tiesību aktiem

                  Nosaukums

                  Identifikācijas informācija

                  Pamatojums

                  Sarakstā iekļaušanas datums

                  1.

                  State ferry enterprise “Kerch ferry”
                  Государственная судоходная компания “Керченская паромная переправа”
                  Gosudarstvenoye predpriyatiye
                  Kerchenskaya paromnaya pereprava

                  16 Tselibernaya Street, 98307 Kerch
                  (Автономная Республика Крым, г. Керчь, ул. Целимберная, 16)
                  code: 14333981

                  Vienības īpašumtiesības tika nodotas pretrunā Ukrainas tiesību aktiem. “Krimas parlaments”17.3.2014. pieņēma rezolūciju Nr. 1757-6/14“Par dažu Ukrainas infrastruktūras un lauksaimniecības ministrijām piederošu uzņēmumu nacionalizāciju” un “Krimas parlamenta prezidijs”24.3.2014. pieņēma lēmumu Nr. 1802-6/14“Par valsts īpašumā esošo Ferry Enterprise Kerch Ferry”, ar kuru “Krimas Republikas” vārdā paziņo par valsts kuģniecības uzņēmumam“Kerch Ferry” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas.

                  25.7.2014.

                  2.

                  State enterprise “Sevastopol commercial seaport”
                  Государственное предприятие “Севастопольский морской торговый порт”
                  Gosudarstvenoye predpriyatiye
                  Sevastopolski morskoy torgovy port

                  3 Place Nakhimova, 99011 Sevastopol
                  (99011, г. Севастополь, пл. Нахимова, 3)
                  code: 01125548

                  Vienības īpašumtiesības tika nodotas pretrunā Ukrainas tiesību aktiem. “Krimas parlaments”17.3.2014. pieņēma rezolūciju Nr. 1757-6/14“Par dažu Ukrainas infrastruktūras un lauksaimniecības ministrijām piederošu uzņēmumu nacionalizāciju”, ar ko “Krimas Republikas” vārdā paziņo par valsts uzņēmumam “Sevastopol commercial seaport” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas. Tirdzniecības apjoma ziņā tā ir lielākā komerciālā jūras osta Krimā.

                  25.7.2014.

                  3.

                  State enterprise “Kerch commercial sea port”
                  Государственное предприятие “Керченский морской торговый порт”
                  Gosudarstvenoye predpriyatiye
                  Kerchenski morskoy torgovy port

                  28 Kirova Str., 98312, Kerch, Autonomous Republic of Crimea,
                  (98312, Автономная Республика Крым, г. Керчь, ул. Кирова, 28)
                  Code: 01125554

                  Vienības īpašumtiesības tika nodotas pretrunā Ukrainas tiesību aktiem. “Krimas parlaments”17.3.2014. pieņēma rezolūciju Nr. 1757-6/14“Par dažu Ukrainas infrastruktūras un lauksaimniecības ministrijām piederošu uzņēmumu nacionalizāciju”, un 26.3.2014. pieņēma rezolūciju Nr. 1865-6/14 Par valsts uzņēmumu “Crimean Sea Ports”(О Государственном предприятии “Крымские морские порты”), ar ko “Krimas Republikas” vārdā paziņo par valsts uzņēmumam “Kerch Commercial Sea Port” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas. Tirdzniecības apjoma ziņā tā ir otrā lielākā komerciālā jūras osta Krimā.

                  25.7.2014.

                  4.

                  State enterprise Universal -Avia
                  Государственном предприятии “Универсал-Авиа”
                  Gosudarstvenoye predpriyatiye
                  “Universal-Avia”

                  5, Aeroflotskaya street, 95024 Simferopol
                  (Аэрофлотская улица, 5, Симферополь г.)

                  Vienības īpašumtiesības tika nodotas pretrunā Ukrainas tiesību aktiem. 24.3.2014. “Krimas parlamenta prezidijs” pieņēma lēmumu Par valsts uzņēmumu “Gosudarstvenoye predpriyatiye Universal-Avia” (“О Государственном предприятии “Универсал-Авиа”)” Nr. 1794-6/14, ar ko “Krimas Republikas” vārdā paziņo par valsts uzņēmumam “Universal-Avia” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas.

                  25.7.2014.

                  5.

                  Resort Nizhnyaya Oreanda
                  Санаторий “Нижняя Ореанда”

                  Resort “Nizhnyaya Oreanda”, 08655, Yalta, Oreanda
                  (08655, г.Ялта, пгт. Ореанда, Санаторий “Нижняя Ореанда”)

                  Vienības īpašumtiesības tika nodotas pretrunā Ukrainas tiesību aktiem. 21. martā “Krimas parlamenta prezidijs” pieņēma lēmumu “Par Sanatoriju un kūrortu asociācijas izveides jautājumiem” Nr. 1767-6/14, ar ko “Krimas Republikas” vārdā paziņo par kūrortam “Nizhnyaya Oreanda” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas.

                  25.7.2014.

                  6.

                  Crimean enterprise “Azov distillery plant”
                  Крымское республиканское предприятие “Азовский ликероводочный Завод”
                  Azovsky likerovodochny zavod

                  40 Zeleznodorozhnaya str., 96178 town of Azov, Jankoysky district
                  Джанкойский район, пгт Азовское, ул. Железнодорожная, 40)
                  code: 01271681

                  Vienības īpašumtiesības tika nodotas pretrunā Ukrainas tiesību aktiem. 9. aprīlī “Krimas parlamenta prezidijs” pieņēma lēmumu Nr. 1991-6/14 Par grozījumiem Krimas Republikas Valsts Padomes 2014. gada 26. marta rezolūcijā Nr. 1836-6/14“Par Krimas Republikas teritorijā izvietoto agroindustriālā kompleksa uzņēmumu, iestāžu un organizāciju īpašuma nacionalizāciju”, ar ko “Krimas Republikas” vārdā paziņo par “Azovsky likerovodochny zavod” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas.

                  25.7.2014.

                  7.

                  State concern National Association of producers “Massandra”
                  Национальное производственно-аграрное объединение “Массандра”
                  Nacionalnoye proizvodstvenno agrarnoye obyedinenye Massandra

                  6, str. Mira, Massandra 98600 city of Yalta
                  (98600, г. Ялта, пгт Массандра, ул. Мира, д. 6)
                  code: 00411890

                  Vienības īpašumtiesības tika nodotas pretrunā Ukrainas tiesību aktiem. 9. aprīlī “Krimas parlamenta prezidijs” pieņēma lēmumu Nr. 1991-6/14 Par grozījumiem Krimas Republikas Valsts Padomes 2014. gada 26. marta rezolūcijā Nr. 1836-6/14“Par Krimas Republikas teritorijā izvietoto agroindustriālā kompleksa uzņēmumu, iestāžu un organizāciju īpašuma nacionalizāciju”, ar ko “Krimas Republikas” vārdā paziņo par valsts koncerna “National Association of producers Massandra” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas.

                  25.7.2014.

                  8.

                  “State enterprise Magarach of the national institute of wine”
                  Государственное предприятие Агрофирма “Магарач” Национального института винограда и вина “Магарач”
                  Gosudarstvenoye predpriyatiye “Agrofirma Magarach” nacionalnogo instituta vinograda i vina “Magarach”

                  9 Chapayeva str., 98433 Vilino, Bakhchisarayski district,
                  (98433, Автономная Республика Крым, Бахчисарайский район, с. Вилино, ул. Чапаева, д. 9)
                  Code: 31332064

                  Vienības īpašumtiesības tika nodotas pretrunā Ukrainas tiesību aktiem. 9. aprīlī “Krimas parlamenta prezidijs” pieņēma lēmumu Nr. 1991-6/14 Par grozījumiem Krimas Republikas Valsts Padomes 2014. gada 26. marta rezolūcijā Nr. 1836-6/14“Par Krimas Republikas teritorijā izvietoto agroindustriālā kompleksa uzņēmumu, iestāžu un organizāciju īpašuma nacionalizāciju”, ar ko “Krimas Republikas” vārdā paziņo par valsts uzņēmuma “Gosudarstvenoye predpriyatiye Agrofirma Magarach” nacionalnogo instituta vinograda i vina “Magarach” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas.

                  25.7.2014.

                  9.

                  State enterprise “Factory of sparkling wine Novy Svet”
                  Государственное предприятиеЗавод шампанских вин “Новый свет”
                  Gosudarstvenoye predpriyatiye “Zavod shampanskykh vin Novy Svet”

                  1 Shalyapina str., 98032 Sudak, Novy Svet
                  (98032, г. Судак, пгт Новый Свет, ул. Шаляпина, д. 1)
                  Code: 00412665

                  Vienības īpašumtiesības tika nodotas pretrunā Ukrainas tiesību aktiem. 9. aprīlī “Krimas parlamenta prezidijs” pieņēma lēmumu Nr. 1991-6/14 Par grozījumiem Krimas Republikas Valsts Padomes 2014. gada 26. marta rezolūcijā Nr. 1836-6/14“Par Krimas Republikas teritorijā izvietoto agroindustriālā kompleksa uzņēmumu, iestāžu un organizāciju īpašuma nacionalizāciju”, ar ko “Krimas Republikas” vārdā paziņo par valsts uzņēmuma “Zavod shampanskykh vin Novy Svet” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas.

                  25.7.2014.


title: Eiropas Parlamenta Lēmums (ES, Euratom) 2017/1611 (2017. gada 27. aprīlis) par Patērētāju, veselības, lauksaimniecības un pārtikas izpildaģentūras 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/105

         EIROPAS PARLAMENTA LĒMUMS (ES, Euratom) 2017/1611
   (2017. gada 27. aprīlis)
   par Patērētāju, veselības, lauksaimniecības un pārtikas izpildaģentūras 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Savienības 2015. finanšu gada vispārējo budžetu (1),

               —

               ņemot vērā Eiropas Savienības konsolidētos pārskatus par 2015. finanšu gadu (COM(2016) 475 – C8-0269/2016) (2),

               —

               ņemot vērā Patērētāju, veselības, lauksaimniecības un pārtikas izpildaģentūras galīgos gada pārskatus par 2015. finanšu gadu (3),

               —

               ņemot vērā Komisijas ziņojumu par turpmāko rīcību attiecībā uz 2014. finanšu gada budžeta izpildes apstiprināšanu (COM(2016) 674) un Komisijas dienestu darba dokumentus, kas tam pievienoti (SWD(2016) 338, SWD(2016) 339),

               —

               ņemot vērā Komisijas gada ziņojumu budžeta izpildes apstiprinātājiestādei par 2015. gadā veiktajām iekšējām revīzijām (COM(2016) 628) un Komisijas dienestu darba dokumentu, kas tam pievienots (SWD(2016) 322),

               —

               ņemot vērā Revīzijas palātas ziņojumu par Patērētāju, veselības, lauksaimniecības un pārtikas izpildaģentūras 2015. finanšu gada pārskatiem ar Aģentūras atbildi (4),

               —

               ņemot vērā deklarāciju par pārskatu ticamību (5), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz izpildaģentūrām par 2015. finanšu gada budžeta izpildi (05874/2017 – C8-0038/2017),

               —

               ņemot vērā Līguma par Eiropas Savienības darbību 317., 318. un 319. pantu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 62., 164., 165. un 166. pantu,

               —

               ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (7), un jo īpaši tās 14. panta 3. punktu,

               —

               ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (8), un jo īpaši tās 66. panta pirmo un otro daļu,

               —

               ņemot vērā Komisijas 2013. gada 17. decembra Īstenošanas lēmumu 2013/770/ES, ar ko nodibina Patērētāju, veselības un pārtikas izpildaģentūru un atceļ Lēmumu 2004/858/EK (9),

               —

               ņemot vērā Komisijas 2014. gada 17. decembra Īstenošanas lēmumu 2014/927/ES, ar ko groza Īstenošanas Lēmumu 2013/770/ES, lai Patērētāju, veselības un pārtikas izpildaģentūru pārveidotu par Patērētāju, veselības, lauksaimniecības un pārtikas izpildaģentūru (10),

               —

               ņemot vērā Reglamenta 93. pantu un IV pielikumu,

               —

               ņemot vērā Budžeta kontroles komitejas ziņojumu un citu attiecīgo komiteju atzinumus (A8-0150/2017),

               A.

               tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību un saskaņā ar Līguma par Eiropas Savienības darbību 317. pantu budžeta izpildi veic sadarbībā ar dalībvalstīm un ievērojot pareizas finanšu pārvaldības principu,

               1.

               sniedz Patērētāju, veselības, lauksaimniecības un pārtikas izpildaģentūras direktoram apstiprinājumu par Izpildaģentūras 2015. finanšu gada budžeta izpildi;

               2.

               izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2015. finanšu gada vispārējā budžeta izpildes apstiprināšanu, III iedaļa – Komisija un izpildaģentūras, kā arī 2017. gada 27. aprīļa rezolūcijā par Revīzijas palātas īpašajiem ziņojumiem saistībā ar apstiprinājuma sniegšanu Komisijai par 2015. finanšu gada budžeta izpildi (11);

               3.

               uzdod priekšsēdētājam šo lēmumu, lēmumu par Eiropas Savienības 2015. finanšu gada vispārējā budžeta izpildes apstiprināšanu, III iedaļa – Komisija, kā arī rezolūciju, kas ir neatņemama šo lēmumu daļa, nosūtīt Patērētāju, veselības, lauksaimniecības un pārtikas izpildaģentūras direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV L 69, 13.3.2015.

      (2)  OV C 380, 14.10.2016., 1. lpp.

      (3)  OV C 417, 11.11.2016., 2. lpp.

      (4)  OV C 449, 1.12.2016., 41. lpp.

      (5)  OV C 380, 14.10.2016., 147. lpp.

      (6)  OV L 298, 26.10.2012., 1. lpp.

      (7)  OV L 11, 16.1.2003., 1. lpp.

      (8)  OV L 297, 22.9.2004., 6. lpp.

      (9)  OV L 341, 18.12.2013., 69. lpp.

      (10)  OV L 363, 18.12.2014., 183. lpp.

      (11)  Pieņemtie teksti, P8_TA(2017)0144 (skatīt šā Oficiālā Vēstneša 66. lpp.).


title: Eiropas Parlamenta Lēmums (ES) 2017/1722 (2017. gada 27. aprīlis) par Eiropas Savienības Pamattiesību aģentūras 2015. finanšu gada pārskatu apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/323

         EIROPAS PARLAMENTA LĒMUMS (ES) 2017/1722
   (2017. gada 27. aprīlis)
   par Eiropas Savienības Pamattiesību aģentūras 2015. finanšu gada pārskatu apstiprināšanu
   EIROPAS PARLAMENTS,

               —

               ņemot vērā Eiropas Savienības Pamattiesību aģentūras 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Savienības Pamattiesību aģentūras 2015. finanšu gada pārskatiem ar Aģentūras atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Aģentūrai par 2015. finanšu gada budžeta izpildi (05873/2017 – C8-0050/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2007. gada 15. februāra Regulu (EK) Nr. 168/2007, ar ko izveido Eiropas Savienības Pamattiesību aģentūru (4), un jo īpaši tās 21. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 (5) 208. pantā, un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0146/2017),

               1.

               apstiprina Eiropas Savienības Pamattiesību aģentūras 2015. finanšu gada pārskatus;

               2.

               uzdod priekšsēdētājam šo lēmumu nosūtīt Eiropas Savienības Pamattiesību aģentūras direktoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 203. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 53, 22.2.2007., 1. lpp.

      (5)  OV L 328, 7.12.2013., 42. lpp.


title: Tiesas lēmums par procesuālo dokumentu iesniegšanu un izsniegšanu, izmantojot lietojumprogrammu e-EFTACourt

text:
               9.3.2017

               LV

               Eiropas Savienības Oficiālais Vēstnesis

               C 73/18

         TIESAS LĒMUMS
   par procesuālo dokumentu iesniegšanu un izsniegšanu, izmantojot lietojumprogrammu e-EFTACourt

   (2017/C 73/09)
   TIESA,
   ņemot vērā Reglamentu un jo īpaši tā 32. panta 5. punkta otro daļu,
   tā kā:
   […] Tiesa, pieņemot lēmumu, var paredzēt nosacījumus, saskaņā ar kuriem procesuālo dokumentu, kas ir nosūtīts uz kanceleju elektroniski, uzskata par šā dokumenta oriģināleksemplāru. […],
   IR NOLĒMUSI ŠĀDI.
   1. pants
   Izmantojot informācijas tehnoloģijas lietojumprogrammu e-EFTACourt, procesuālos dokumentus var iesniegt un izsniegt elektroniski saskaņā ar šajā lēmumā paredzētajiem nosacījumiem.
   2. pants
   Lai izmantotu šo lietojumprogrammu, ir jāievada personiskais lietotājvārds un parole.
   3. pants
   Ar e-EFTACourt iesniegtu procesuālo dokumentu uzskata par šā dokumenta oriģinālu Reglamenta 32. panta 1. punkta pirmās daļas nozīmē, ja šā dokumenta iesniegšanā ir izmantots pārstāvja lietotājvārds un parole. Šī identifikācija ir uzskatāma par attiecīgā dokumenta parakstīšanu.
   4. pants
   Ar e-EFTACourt iesniegtam dokumentam ir jāpievieno tajā minētie pielikumi, kā arī to saraksts.
   Ar e-EFTACourt iesniegtā dokumenta un tā pielikumu, ja tādi ir, apliecinātas kopijas nav jāiesniedz.
   5. pants
   Procesuālais dokuments ir uzskatāms par iesniegtu Reglamenta 32. panta 2. punkta nozīmē brīdī, kad pārstāvis validē šā dokumenta iesniegšanu.
   Vērā ņemtais laiks ir Luksemburgas Lielhercogistes laiks.
   6. pants
   Procesuālos dokumentus, tostarp spriedumus un rīkojumus, pušu pārstāvjiem izsniedz, izmantojot e-EFTACourt, ja viņi ir tieši piekrituši šim dokumentu izsniegšanas veidam vai ja konkrētā lietā viņi ir piekrituši šim dokumentu izsniegšanas veidam, iesniedzot procesuālu dokumentu ar e-EFTACourt.
   Procesuālos dokumentus arī izsniedz, izmantojot e-EFTACourt, valstīm, kas ir Eiropas Ekonomikas zonas līguma puses, EBTA Uzraudzības iestādei un Savienības iestādēm, struktūrām, birojiem vai aģentūrām, kuras ir piekritušas šim dokumentu izsniegšanas veidam.
   7. pants
   6. pantā minētos izsniegto dokumentu saņēmējus ar elektroniskā pasta ziņu brīdina par ikvienu izsniegtu dokumentu, kurš viņiem ir izsniegtss, izmantojot e-EFTACourt.
   Procesuālais dokuments ir uzskatāms par izsniegtu brīdī, kad dokumenta saņēmējs (pārstāvis vai pārstāvja asistents) lūdz piekļuvi šim dokumentam. Ja piekļuve netiek lūgta, dokuments uzskatāms par izsniegtu septītās dienas beigās pēc dienas, kurā tika nosūtīts elektroniskā pasta paziņojums.
   Ja kādu pusi pārstāv vairāki pārstāvji vai advokāti, termiņu aprēķināšanai vērā ņem laiku, kad pirmo reizi ir lūgta piekļuve.
   Vērā ņemtais laiks ir Luksemburgas Lielhercogistes laiks.
   8. pants
   Sekretārs izstrādā e-EFTACourt lietošanas nosacījumus un nodrošina to ievērošanu. Minētajiem nosacījumiem neatbilstošas e-EFTACourt izmantošanas gadījumā attiecīgais piekļuves konts var tikt deaktivizēts.
   Tiesa veic vajadzīgos pasākumus, lai e-EFTACourt aizsargātu no jebkādas nepareizas vai ļaunprātīgas lietošanas.
   Lietotājus ar elektroniskā pasta ziņu brīdina par jebkuru saskaņā ar šo pantu veiktu pasākumu, kas viņiem liedz izmantot savu piekļuves kontu.
   9. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2016. gada 12. decembrī


title: 2006/137/EK: Padomes Lēmums ( 2006. gada 14. februāris ), lai noslēgtu Nolīgumu vēstuļu apmaiņas veidā starp Eiropas Kopienu un Čīles Republiku attiecībā uz grozījumiem Nolīgumā par stipro alkoholisko dzērienu un aromatizēto dzērienu tirdzniecību, kas pievienots Nolīgumam par asociācijas izveidi starp Eiropas Kopienu un tās dalībvalstīm no vienas puses un Čīles Republiku no otras puses

text:
               24.2.2006

               LV

               Eiropas Savienības Oficiālais Vēstnesis

               L 54/28

         PADOMES LĒMUMS
   (2006. gada 14. februāris),
   lai noslēgtu Nolīgumu vēstuļu apmaiņas veidā starp Eiropas Kopienu un Čīles Republiku attiecībā uz grozījumiem Nolīgumā par stipro alkoholisko dzērienu un aromatizēto dzērienu tirdzniecību, kas pievienots Nolīgumam par asociācijas izveidi starp Eiropas Kopienu un tās dalībvalstīm no vienas puses un Čīles Republiku no otras puses
   (2006/137/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Nolīgums par asociācijas izveidi starp Eiropas Kopienu un tās dalībvalstīm no vienas puses un Čīles Republiku no otras puses (1) (turpmāk – “Asociācijas nolīgums”) tika parakstīts 2002. gada 18. novembrī un stājās spēkā 2005. gada 1. martā (2).

               (2)

               Padome 2005. gada 24. novembrī pilnvaroja Komisiju uzsākt sarunas ar Čīles Republiku, lai veiktu grozījumus nolīgumā par stipro alkoholisko dzērienu un aromatizēto dzērienu tirdzniecību, kas pievienots Asociācijas nolīgumam (3) kā VI pielikums (turpmāk – “VI pielikums”). Šīs sarunas ir veiksmīgi pabeigtas.

               (3)

               Būtu jāapstiprina Nolīgums vēstuļu apmaiņas veidā starp Eiropas Kopienu un Čīles Republiku par grozījumiem Asociācijas nolīguma VI pielikumā,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un Čīles Republiku attiecībā uz grozījumiem Nolīgumā par stipro alkoholisko dzērienu un aromatizēto dzērienu tirdzniecību, kas pievienots Nolīgumam par asociācijas izveidi starp Eiropas Kopienu un tās dalībvalstīm no vienas puses un Čīles Republiku no otras puses.
   Nolīguma vēstuļu apmaiņas veidā teksts ir pievienots šim lēmumam.
   2. pants
   Ar šo lauksaimniecības un lauku attīstības komisārs ir pilnvarots parakstīt Nolīgumu vēstuļu apmaiņas veidā, lai tas kļūst saistošs Kopienai.

      Briselē, 2006. gada 14. februārī

            Padomes vārdā —

            priekšsēdētājs

         K.-H. GRASSER

      (1)  OV L 352, 30.12.2002., 3. lpp.

      (2)  OV L 84, 2.4.2005., 21. lpp.

      (3)  OV L 352, 30.12.2002., 1198. lpp.
    ---documentbreak---

               24.2.2006

               LV

               Eiropas Savienības Oficiālais Vēstnesis

               L 54/29

         NOLĪGUMS
   vēstuļu apmaiņas veidā starp Eiropas Kopienu un Čīles Republiku attiecībā uz grozījumiem Nolīgumā par stipro alkoholisko dzērienu un aromatizēto dzērienu tirdzniecību, kas pievienots Nolīgumam par asociācijas izveidi starp Eiropas Kopienu un tās dalībvalstīm no vienas puses un Čīles Republiku no otras puses
   Briselē,
   Godātais kungs!
   Man ir gods atsaukties uz nesenajām sanāksmēm Apvienotajā komitejā, kas izveidota saskaņā ar Asociācijas nolīguma VI pielikuma 17. pantu (Nolīgums par stipro alkoholisko dzērienu un aromatizēto dzērienu tirdzniecību). Apvienotā Komiteja ieteica izdarīt pārveidojumus Nolīgumā par stipro alkoholisko dzērienu un aromatizēto dzērienu tirdzniecību (turpmāk – “VI pielikums”), lai ņemtu vērā izmaiņas tiesību aktos, kas izdarītas kopš tā pieņemšanas.
   Nesenajā Apvienotās komitejas sanāksmē Madridē no 2005. gada 13. līdz 14. jūnijam tika panākta vienošanās izdarīt grozījumus ne tikai pielikumos, bet arī Nolīguma tekstā, lai to precizētu. Tādēļ man ir gods piedāvāt veikt tādus grozījumus VI pielikumā, kādi norādīti pievienotajā papildinājumā, un kas stājas spēkā parakstīšanas dienā.
   Es būšu pateicīgs, ja apstiprināsiet, ka Jūsu valdība piekrīt šīs vēstules saturam.
   Godātais kungs, lūdzu, pieņemiet manus visdziļākās cieņas apliecinājumus.

         Eiropas Kopienas vārdā —

      Papildinājums
      VI pielikumu groza šādi.

                  1)

                  Pielikuma 5. panta 2. punktu aizstāj ar šādu tekstu:
                  “2.   Nolīguma 6. pantā minētie nosaukumi ir rezervēti tikai produktiem, kuru izcelsme ir tās puses teritorijā, uz kuru tie attiecas.”

                  2)

                  Pielikuma 7. pantu groza šādi:

                              a)

                              panta 2. punktu aizstāj ar šādu tekstu:
                              “2.   Pamatojoties uz Čīles preču zīmju reģistru 2002. gada 10. jūnijā, II A papildinājumā uzskaitītās preču zīmes atceļ 12 gadu laikā lietošanai iekšējā tirgū un piecu gadu laikā eksportam no šā Nolīguma spēkā stāšanās dienas.”;

                              b)

                              aiz 2. punkta pievieno šādu punktu:
                              “2.a   Pamatojoties uz Čīles preču zīmju reģistru 2002. gada 10. jūnijā, II B papildinājumā uzskaitītās preču zīmes atļauts lietot saskaņā ar šajā papildinājumā minētajiem noteikumiem tikai iekšējā tirgū, un tās atceļ 12 gadu laikā no šā Nolīguma spēkā stāšanās dienas.”

                  3)

                  Pielikuma 8. pantu groza šādi:

                              a)

                              panta 1. punktu aizstāj ar šādu punktu:
                              “1.   Saskaņā ar Čīles preču zīmju reģistru 2002. gada 10. jūnijā, nolīguma puses nezina par citu preču zīmju esību, izņemot tās preču zīmes, kas uzskaitītas 7. panta 2. un 2.a punktā un kuras ir identiskas vai līdzīgas, vai kurām ir aizsargāts nosaukums, kā tas minēts 6. pantā.”;

                              b)

                              panta 2. punktu aizstāj ar šādu punktu:
                              “2.   Saskaņā ar 1. punktu Puses neliedz iespēju izmantot preču zīmes, kas iekļautas Čīles preču zīmju reģistrā 2002. gada 10. jūnijā, izņemot tās preču zīmes, kas minētas 7. panta 2. un 2.a punktā, ja minētās preču zīmes ir identiskas vai līdzīgas vai ja tām ir aizsargāts nosaukums, kā tas minēts I papildinājumā.”

                  4)

                  Pielikuma 17. panta 3. punkta tekstu aizstāj ar šādu tekstu:
                  “3.   Apvienotā komiteja var izstrādāt ieteikumus, lai sekmētu šā Nolīguma mērķu sasniegšanu. Minētās darbības veic, ievērojot Īpašo komiteju reglamentu.”

   Santjago/Briselē,
   Cienītā kundze!
   Man ir tas gods apstiprināt, ka saņemta Jūsu vēstule ar šodienas datumu, kuras teksts ir šāds:

      “Man ir gods atsaukties uz nesenajām sanāksmēm Apvienotajā komitejā, kas izveidota saskaņā ar Asociācijas nolīguma VI pielikuma 17. pantu (Nolīgums par stipro alkoholisko dzērienu un aromatizēto dzērienu tirdzniecību). Apvienotā Komiteja ieteica izdarīt pārveidojumus Nolīgumā par stipro alkoholisko dzērienu un aromatizēto dzērienu tirdzniecību (turpmāk – “VI pielikums”), lai ņemtu vērā izmaiņas tiesību aktos, kas izdarītas kopš tā pieņemšanas.
      Nesenajā Apvienotās komitejas sanāksmē Madridē no 2005. gada 13. līdz 14. jūnijam tika panākta vienošanās izdarīt grozījumus ne tikai pielikumos, bet arī Nolīguma tekstā, lai to precizētu. Tādēļ man ir gods piedāvāt veikt tādus grozījumus VI pielikumā, kādi norādīti pievienotajā papildinājumā, un kas stājas spēkā parakstīšanas dienā.
      Es būšu pateicīgs, ja apstiprināsiet, ka Jūsu valdība piekrīt šīs vēstules saturam. ”

   Man ir tas gods jums paziņot, ka Čīles Republika piekrīt šīs vēstules saturam.
   Cienītā kundze, lūdzu, pieņemiet manus visdziļākās cieņas apliecinājumus.

         Čīles Republikas vārdā —


title: 2014/481/ES: Padomes Lēmums ( 2014. gada 14. jūlijs ) par nostāju, kas Eiropas Savienības vārdā jāieņem attiecībā uz dalību CARIFORUM un ES Padomdevējā komitejā, kura paredzēta Ekonomisko partnerattiecību nolīgumā starp CARIFORUM valstīm, no vienas puses, un Eiropas Kopienu un tās dalībvalstīm, no otras puses

text:
               22.7.2014

               LV

               Eiropas Savienības Oficiālais Vēstnesis

               L 216/1

         PADOMES LĒMUMS
   (2014. gada 14. jūlijs)
   par nostāju, kas Eiropas Savienības vārdā jāieņem attiecībā uz dalību CARIFORUM un ES Padomdevējā komitejā, kura paredzēta Ekonomisko partnerattiecību nolīgumā starp CARIFORUM valstīm, no vienas puses, un Eiropas Kopienu un tās dalībvalstīm, no otras puses

      (2014/481/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Ekonomisko partnerattiecību nolīgums starp CARIFORUM valstīm, no vienas puses, un Eiropas Kopienu un tās dalībvalstīm, no otras puses (1) (“nolīgums”), tika noslēgts 2008. gada 15. oktobrī un to provizoriski piemēro no 2008. gada 29. decembra.

               (2)

               Nolīguma 232. panta 2. punktā paredzēts, ka par dalību CARIFORUM un ES Padomdevējā komitejā lemj Apvienotā padome ar nolūku nodrošināt visu ieinteresēto personu plašu pārstāvību.

               (3)

               Ir svarīgi izveidot visas minētajā nolīgumā paredzētās iestādes, sevišķi CARIFORUM un ES Padomdevēju komiteju, kura, neraugoties uz tās lomu dialoga, sadarbības un uzraudzības veicināšanā saskaņā ar nolīgumu, vēl aizvien nav sākusi darbu.

               (4)

               Eiropas Ekonomikas un sociālo lietu komiteja ir izteikusi vēlmi palīdzēt CARIFORUM un ES Padomdevējai komitejai, noorganizējot atlasi ES pārstāvjiem Padomdevējā komitejā un veicot Padomdevējas komitejas sekretariāta pienākumus sākotnējā laikposmā pēc tās izveides,

         IR PIEŅĒMUSI ŠO LĒMUMU.
   1. pants
   Nostājas, kas Savienības vārdā jāieņem attiecībā uz CARIFORUM un ES Apvienotās padomes, kura paredzēta Ekonomisko partnerattiecību nolīgumā starp CARIFORUM valstīm, no vienas puses, un Eiropas Kopienu un tās dalībvalstīm, no otras puses, lēmuma pieņemšanu par tās Padomdevēju komiteju, pamatā ir šim lēmumam pievienotais Apvienotās padomes lēmuma projekts.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 14. jūlijā

            Padomes vārdā –

            priekšsēdētājs

         M. MARTINA

      (1)  OV L 289, 30.10.2008., 3. lpp.

      PROJEKTS

         CARIFORUM UN ES APVIENOTĀS PADOMES LĒMUMS Nr. …/2014
      (… gada …),
      kas izveidota ar Ekonomisko partnerattiecību nolīgumu starp CARIFORUM valstīm, no vienas puses, un Eiropas Kopienu un tās dalībvalstīm, no otras puses, Lēmums Nr. …/2014 par dalību CARIFORUM un ES Padomdevējā komitejā

         CARIFORUM UN ES APVIENOTĀ PADOME,
      ņemot vērā Ekonomisko partnerattiecību nolīgumu starp CARIFORUM valstīm, no vienas puses, un Eiropas Kopienu un tās dalībvalstīm, no otras puses (“nolīgums”), un jo īpaši tā 232. panta 2. punktu,
      tā kā saskaņā ar nolīguma 1. pantā noteiktajiem mērķiem un nolīguma 5. pantā paredzētajām saistībām attiecībā uz nolīguma darbības uzraudzību ir lietderīgi noteikt dalību CARIFORUM un ES Padomdevējā komitejā,
      IR PIEŅĒMUSI ŠO LĒMUMU.
      1. pants
      1.   CARIFORUM un ES Padomdevēja komiteja (“komiteja”) sastāv no četrdesmit (40) pilsoniskās sabiedrības organizāciju pastāvīgajiem pārstāvjiem, iedalot tos šādi:

                  a)

                  divdesmit piecas (25) personas, kas pārstāv organizācijas CARIFORUM valstīs, un

                  b)

                  piecpadsmit (15) personas, kas pārstāv organizācijas Eiropas Savienībā.

            2.   Katrā no minētajām pārstāvju grupām ir proporcionāli pārstāvētas:

                  a)

                  darba devēju organizācijas;

                  b)

                  arodbiedrības;

                  c)

                  citas ekonomiskas, sociālas un nevalstiskas organizācijas, tostarp attīstības un vides jautājumu organizācijas;

                  d)

                  akadēmiskās aprindas.

            3.   Pastāvīgie pārstāvji komitejā darbojas divus gadus. Tiek nodrošinātas attiecīgās speciālās zināšanas un plaša ģeogrāfiskā un nozaru pārstāvība.
      4.   Šajā lēmumā “pilsoniskās sabiedrības organizācijas” ietver iestādes, apvienības, fondus, aizstāvības grupas un citas nevalstiskas struktūras, kam nav peļņas gūšanas mērķa un kas spēj sniegt padomus vai specializētu informāciju nolīguma aptvertajos jautājumos, kā arī akadēmisko aprindu pārstāvjus.
      5.   Uzskata, ka organizācija atrodas kādas CARIFORUM valsts vai Eiropas Savienības teritorijā, ja šīs organizācijas juridiskā adrese un galvenā vadība un kontrole ir attiecīgi kādas CARIFORUM valsts vai Eiropas Savienības teritorijā.
      2. pants
      1.   Komitejas sastāvu izveido CARIFORUM un ES Apvienotā padome no pilsoniskās sabiedrības organizāciju pārstāvjiem, kurus saskaņā ar 1. pantu izvēlējušās attiecīgi Eiropas Savienības un CARIFORUM valstis.
      2.   CARIFORUM un ES Apvienotā padome pēc vajadzības var arī grozīt komitejas locekļu sarakstu.
      3.   Ja komitejā atbrīvojas kāda vieta, tas nepadara komiteju rīcībnespējīgu un neskar atlikušo komitejas locekļu tiesības rīkoties.
      4.   Komitejas kvorums ir Eiropas Savienības izvēlēto locekļu un CARIFORUM valstu izvēlēto locekļu vairākums.
      3. pants
      Pastāvīgie pārstāvji var saņemt finansiālu atbalstu savu pienākumu veikšanai komitejā.
      4. pants
      Jebkura organizācija, kas atbilst nolīguma 232. panta 1. punkta prasībām, var piedalīties komitejas sanāksmēs novērotājas statusā.
      5. pants
      Eiropas Ekonomikas un sociālo lietu komiteja veic komitejas sekretariāta pienākumus sākotnējā laikposmā, kas beidzas 2014. gada 31. decembrī. Pēc tam komitejas sekretariāta pienākumus 12 mēnešu laikposmos pārmaiņus veic kāda organizācija vai struktūra, ko izvēlas CARIFORUM valstis, un kāda organizācija vai struktūra, ko izvēlas Eiropas Savienība.
      6. pants
      Šis lēmums stājas spēkā […].

         …, 201…

               CARIFORUM un ES Apvienotās padomes vārdā –


title: 2005/675/EK: Padomes Lēmums (2005. gada 20. septembris), ar ko ieceļ trīs Reģionu komitejas locekļus un piecus komitejas locekļa aizstājējus

text:
               1.10.2005

               LV

               Eiropas Savienības Oficiālais Vēstnesis

               L 256/51

      PADOMES LĒMUMS

   (2005. gada 20. septembris),
   ar ko ieceļ trīs Reģionu komitejas locekļus un piecus komitejas locekļa aizstājējus
   (2005/675/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Itālijas valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK, ar ko ieceļ Reģionu komitejas locekļus un locekļa aizstājējus laikposmam no 2002. gada 26. janvāra līdz 2006. gada 25. janvārim (1).

               (2)

               Pēc Francesco STORACE, Vito d’AMBROSIO un Raffaele FITTO kunga pilnvaru laika beigšanās ir atbrīvojušās trīs Reģionu komitejas locekļa vietas, pēc Giuseppe CHIARAVALLOTI kunga atkāpšanās no amata ir atbrīvojusies Reģionu komitejas locekļa aizstājēja vieta, un pēc Giovanni PACE, Filippo BUBBICO, Giandomenico BARCI un Enzo GHIGO kunga pilnvaru laika beigšanās ir atbrīvojušās četras komitejas locekļa aizstājēja vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2006. gada 25. janvārim, par Reģionu komitejas locekļiem ir iecelti:

               a)

               šādi komitejas locekļi:

                              Piero MARRAZZO kungs,

                              Presidente della Regione Lazio

                           (Lazio reģiona priekšsēdētājs),
                           nomainot Francesco STORACE kungu;

                              Gian Mario SPACCA kungs,

                              Presidente della Regione Marche

                           (Marche reģiona priekšsēdētājs),
                           nomainot Vito d’AMBROSIO kungu;

                              Nichi VENDOLA kungs,

                              Presidente della Regione Puglia

                           (Puglia reģiona priekšsēdētājs),
                           nomainot Raffaele FITTO kungu;

               b)

               šādi komitejas locekļa aizstājēji:

                              Mercedes BRESSO kundze,

                              Presidente della Regione Piemonte

                           (Pjemontas reģiona priekšsēdētāja),
                           nomainot Enzo GHIGO kungu;

                              Claudio BURLANDO kungs,

                              Presidente della Regione Liguria

                           (Ligūrijas reģiona priekšsēdētājs),
                           nomainot Giandomenico BARCI kungu;

                              Vito DE FILIPPO kungs,

                              Presidente della Regione Basilicata

                           (Bazilikatas reģiona priekšsēdētājs),
                           nomainot Filippo BUBBICO kungu;

                              Ottaviano DEL TURCO kungs,

                              Presidente della Regione Abruzzo

                           (Abruci reģiona priekšsēdētājs),
                           nomainot Giovanni PACE kungu;

                              Agazio LOIERO kungs,

                              Presidente della Regione Calabria

                           (Kalabrijas reģiona priekšsēdētājs),
                           nomainot Giuseppe CHIARAVALLOTI kungu.

         2. pants
   Šo lēmumu publicē Eiropas Savienības Oficiālajā Vēstnesī.
   Šis lēmums stājas spēkā tā pieņemšanas dienā.

      Briselē, 2005. gada 20. septembrī

            Padomes vārdā —

            priekšsēdētāja

         M. BECKETT

      (1)  OV L 24, 26.1.2002., 38. lpp.


				|

		52014PC0539

			Priekšlikums PADOMES LĒMUMS, ar ko nosaka nostāju, kura attiecībā uz Savienības iebildumu atsaukšanu pret triju Japānas iestāžu svītrošanu no Nolīguma par publisko iepirkumu I papildinājuma Japānas saraksta 3. pielikuma Eiropas Savienībai jāieņem Publiskā iepirkuma komitejā /* COM/2014/0539 final - 2014/0249 (NLE) */

			   	PASKAIDROJUMA RAKSTS
1.           PRIEKŠLIKUMA KONTEKSTS
Japāna 2001. gadā paziņoja
PTO Nolīguma par publisko iepirkumu (“GPA”) sekretariātam
nodomu no GPA piemērošanas jomas izslēgt trīs Japanese
Railway (JR) Honsju uzņēmumus — East Japan Railway
Company, Central Japan Railway Company un West Japan Railway
Company —, dzelzceļa uzņēmumus, kuru akciju
vairākums iepriekš piederēja Japānas valdībai.
Tolaik ES un citas puses iesniedza iebildumus
pret minēto uzņēmumu svītrošanu no saraksta, bet no 2002.
līdz 2006. gadam iebildumi tika atcelti.
ES un Japāna sarīkoja vairākas
apspriešanās, bet ES pusei saglabājās bažas, turpretim visas
pārējās GPA puses atcēla iebildumus. Ņemot
vērā šo situāciju, pārskatītā GPA
Japānas saraksta 3. pielikumā nav ietverti minētie
trīs uzņēmumi, bet ir piezīme, ka uzņēmumus
uzskata par ietilpstošiem piemērošanas jomā, kamēr ES atsauc
iebildumus pret šo uzņēmumu svītrošanu no saraksta.
ES un Japānas brīvās
tirdzniecības nolīguma (“BTN”) darbības jomas izpētes
laikā ES pauda gatavību atcelt iebildumu pret minēto triju
Japānas uzņēmumu svītrošanu no saraksta, ņemot
vērā ar BTN saistītās sarunas par publisko iepirkumu.
Šādu pieeju Padome pieņēma Dzelzceļu un pilsētas transporta
ceļvedī, ko tā apstiprināja kopā ar sarunu
norādēm.
Ņemot vērā, ka BTN sarunas par
dzelzceļa jomas iepirkumu norisinājās labvēlīgi, jo
īpaši to, ka Japāna apliecināja nodomu ievērojami
pārstrādāt tās GPA dzelzceļa atrunas noteikumu
piemērošanu (“operatīvās drošības” klauzulu, kas
formulēta Japānas saraksta 2. pielikuma 4. piezīmē
un 3. pielikuma 3. piezīmes a) punktā) un
veicināt pārredzamu un nediskriminējošu iepirkuma praksi
minētajos trijos JR Honsju uzņēmumos, Eiropas
Savienība var atsaukt iebildumus pret minēto uzņēmumu
svītrošanu no GPA piemērošanas jomas attiecībā uz
Japānu.
2.           PRIEKŠLIKUMA JURIDISKIE
ASPEKTI
Gan 1994. gada, gan pārskatītais GPA[1] nosaka
vienkāršotas lēmumu pieņemšanas procedūras katras
līgumslēdzējas puses iestāžu sarakstu grozīšanai
(“svītrošanai no saraksta”). Šie grozījumi tiek pieņemti GPA
komitejā, kas atbild par GPA darbību. Ja GPA
komitejā nav iebildumu pret ierosinātajiem grozījumiem, tad
izmaiņas GPA pušu sarakstos tiek akceptētas.  Šim lēmumam
būs tiesiskas sekas attiecībā uz iesaistītajām GPA
pusēm, jo tas maina nolīgumā noteiktās pušu tiesības
un pienākumus.
Attiecībā uz Japānas ierosināto triju
dzelzceļa uzņēmumu “svītrošanu no saraksta” visas
līgumslēdzējas puses ir akceptējušas grozījumus,
atturēdamās darīt zināmus iebildumus komitejai,
izņemot divas citas GPA puses, kuras vēlāk, iesniedzot
paziņojumus, atcēla iebildumus.
Tātad visas līgumslēdzējas puses, izņemot ES, GPA
komitejā ir ieņēmušas labvēlīgu nostāju (vai nu
atturoties no iebildumu paušanas, vai atceļot iebildumus).
Tādējādi Japānas ierosinātie grozījumi ir
akceptējami. Tomēr, tā kā ES saglabāja savu iebildumu,
nevar uzskatīt, ka komiteja grozījumus akceptējusi. Lai tas
varētu notikt, ES jāieņem labvēlīga nostāja GPA
komitejā, jo pārējās līgumslēdzējas puses
jau to izdarījušas.
Lai risinātu situāciju GPA komitejā,
pārskatītajā GPA ietverts pārejas noteikums. Tā
ir GPA I papildinājuma Japānas saraksta 3. pielikuma
5. piezīme. Ņemot vērā minēto piezīmi,
trīs dzelzceļa uzņēmumi tiek uzskatīti par
provizoriski iekļautām iestādēm, uz kurām attiecas GPA.
Tomēr piezīme pārstāj darboties, tiklīdz ES
paziņo GPA komitejai, ka atsauc savu iebildumu. Tāpēc
norises GPA komitejā pirms un pēc pārskatītā GPA
stāšanās spēkā ir nepārtrauktas. Bez tam to, ka
pārējās līgumslēdzējas puses neceļ
iebildumus, apliecina, ka tās akceptējušas pārskatīto GPA
paketi, ko pieņēmusi GPA komiteja.
Iespējams paziņojums GPA komitejai atcelt iebildumus
tāpēc būtu jāuzskata par izmaiņām ES
nostājā, ko tā ieņem GPA komitejā un kas
līdz šim bijusi saistīta ar iebildumiem pret Japānas
ierosinātajiem grozījumiem. Lai GPA komiteja pabeigtu
procedūru, kolektīvi akceptējot Japānas ierosinātos
grozījumus, kam būtu tiesiskas sekas attiecībā uz
visām GPA līgumslēdzējām pusēm, ne tikai
ES, vajadzīgs vēl tikai ES paziņojums.
Kad tiks saņemts ES paziņojums, jautājums tiks iekļauts
GPA sanāksmes darba kārtībā. Gaidāms, ka
šajā sanāksmē GPA komiteja pieņems lēmumu par
šo jautājumu atbilstoši tam, ka, ņemot vērā izmaiņas
ES nostājā par dzelzceļa uzņēmumiem, vairs nedarbojas
Japānas saraksta 3. pielikuma 5. piezīme, un paziņos,
ka pabeigta “procedūra svītrošanai no saraksta”. Vēlāk
gaidāms, ka komiteja no GPA sekretariāta saņems īstu
un apliecinātu Japānas saraksta 3. pielikuma eksemplāru,
kas atbilst jaunajai situācijai.
Līguma par Eiropas Savienību darbību (“LESD”)
218. panta 9. punktā paredzēts, ka tad, kad kādā
ar starptautisku nolīgumu izveidotā struktūrā nepieciešams
pieņemt lēmumu ar juridiskām sekām, Padome pēc
Komisijas priekšlikuma pieņem lēmumu, ar ko nosaka nostāju, kas
jāapstiprina Savienības vārdā. Ņemot vērā
iepriekš minēto, uz Savienības iebildumu atcelšanu pret triju
iestāžu svītrošanu no Nolīguma par publisko iepirkumu
I papildinājuma Japānas saraksta 3. pielikuma, attiecas šis
noteikums, jo lēmumu pieņem ar starptautisku nolīgumu
izveidotā struktūrā, kas ietekmē ES tiesības un
pienākumus.
2014/0249 (NLE)
Priekšlikums
PADOMES LĒMUMS,
ar ko nosaka nostāju, kura
attiecībā uz Savienības iebildumu atsaukšanu pret triju
Japānas iestāžu svītrošanu no Nolīguma par publisko
iepirkumu I papildinājuma Japānas saraksta 3. pielikuma
Eiropas Savienībai jāieņem Publiskā iepirkuma komitejā
EIROPAS SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 207. panta
4. punkta pirmo daļu saistībā ar 218. panta
9. punktu,
ņemot vērā Eiropas Komisijas
priekšlikumu,
tā kā:
(1)       Saskaņā ar
1994. gada Nolīguma par valsts iepirkumu (“GPA”)
XXIV panta 6. punkta b) apakšpunktu tā pusēm 2001. gada
29. augustā tika izplatīts Japānas paziņojums par East
Japan Railway Company, Central Japan Railway Company un West
Japan Railway Company svītrošanu no I papildinājuma
Japānas saraksta 3. pielikuma.
(2)       Eiropas Savienība 2001. gada
1. oktobrī saskaņā ar 1994. gada GPA
XXIV panta 6. punkta b) apakšpunktu iebilda pret Japānas
paziņotajiem ierosinātajiem grozījumiem, lai rūpīgi
pārbaudītu iemeslus šo iestāžu svītrošanai no saraksta, jo
sākotnēji radās zināmas bažas.
(3)       Kaut arī Savienība
un Japāna vairākkārt apspriedās, Savienība,
pretēji visām parējām pusēm, neatsauca iebildumus.
(4)       Pārskatot
1994. gada GPA, šī situācija tika ņemta
vērā. Japāna attiecīgos trīs uzņēmumus
neiekļāva savā 3. pielikumā, bet iekļāva
piezīmi, kurā norādīja, ka uzņēmumi tek
uzskatīti par iekļautiem tās 3. pielikumā, kamēr
Eiropas Savienība nav atsaukusi iebildumus pret šo uzņēmumu
svītrošanu no saraksta.
(5)       ES un Japānas
brīvās tirdzniecības nolīguma (“BTN”) darbības jomas
izpētes laikā atbilstoši pieejai, ko Padome bija pieņēmusi
par Dzelzceļu un pilsētas transporta ceļvedi, un neskarot konkurences
līmeņa novērtējumu Japānas dzelzceļa tirgū,
Savienība izteica gatavību atsaukt iebildumu pret triju Japānas
uzņēmumu svītrošanu no saraksta, ņemot vērā BTN
sarunas par publisko iepirkumu.
(6)       Ņemot vērā to,
ka Japāna ir apliecinājusi nodomu ievērojami
pārstrādāt tās operatīvās drošības klauzulas
noteikumu piemērošanu, kura formulēta GPA I papildinājuma
Japānas saraksta 2. pielikuma 4. piezīmē un
3. pielikuma 3. piezīmes a) punktā, un veicināt
pārredzamu un nediskriminējošu iepirkuma praksi minētajos trijos
dzelzceļa uzņēmumos, Eiropas Savienībai būtu
jāatsauc iebildumi pret minēto uzņēmumu svītrošanu no
saraksta.
(7)       Iebildumu atsaukšanai
nevajadzētu skart Savienības nostāju, ko tā ieņem GPA
komitejā attiecībā uz GPA XIX panta
8. punktā paredzēto lēmumu par orientējošiem
kritērijiem, kas pierāda, ka ir faktiski atcelta valdības
kontrole vai ietekme pār iestādes aptverto iepirkumu, jo īpaši
to, vai valdības kontrole vai ietekme ir faktiski atcelta, ja attiecīgās
iestādes nedarbojas konkurences apstākļos.
(8)       Tāpēc ir
lietderīgi noteikt nostāju, kas attiecībā uz iebildumu
atsaukšanu Savienībai jāieņem PTO Publiskā iepirkuma
komitejā,
IR PIEŅĒMUSI ŠO LĒMUMU.
1. pants
Nostāja, kas Eiropas Savienībai
jāieņem Pasaules Tirdzniecības organizācijas Publiskā
iepirkuma komitejā, ir tāda, ka Eiropas Savienība atsauc
iebildumus pret East Japan Railway Company, Central Japan Railway
Company un West Japan Railway Company svītrošanu no
Nolīguma par publisko iepirkumu I papildinājuma Japānas
saraksta 3. pielikuma.
2. pants
Šis lēmums stājas spēkā
tā pieņemšanas dienā.
Briselē,
                                                                       Padomes
vārdā —
                                                                       priekšsēdētājs
[1]               2014/115/ES: Padomes 2013. gada 2. decembra
Lēmums par to, lai noslēgtu Protokolu, ar ko groza Nolīgumu par
publisko iepirkumu, OV L 68, 7.3.2014., 1.–1. lpp.


title: 2008/381/EK: Padomes Lēmums ( 2008. gada 14. maijs ), ar ko izveido Eiropas migrācijas tīklu

text:
               21.5.2008

               LV

               Eiropas Savienības Oficiālais Vēstnesis

               L 131/7

      PADOMES LĒMUMS

   (2008. gada 14. maijs),
   ar ko izveido Eiropas migrācijas tīklu
   (2008/381/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 66. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Komisija 2003. gadā sāka trīs gadus ilgu sagatavošanas darbību Eiropas migrācijas tīkla izveidei (“EMT”), lai Kopienai un tās dalībvalstīm sniegtu objektīvus, uzticamus un aktuālus datus par migrāciju.

               (2)

               Eiropadome Saloniku sanāksmē 2003. gada jūnijā, ņemot vērā migrācijas daudzdimensionālās parādības uzraudzības un analīzes nozīmi, secinājumos atbalstīja EMT izveidi un norādīja, ka izskatīs iespēju nākotnē izveidot pastāvīgu struktūru.

               (3)

               Eiropadome 2004. gada 4. novembrī pieņēma daudzgadu programmu brīvības, drošības un tiesiskuma telpas stiprināšanai, kura pazīstama kā Hāgas programma un kurā izteikts aicinājums no 2004. gada 1. maija izstrādāt otro posmu kopējā politikā patvēruma, migrācijas, vīzu un robežu jomā, inter alia balstoties uz ciešāku praktisku sadarbību starp dalībvalstīm un labāku informācijas apmaiņu. Hāgas programmā atzīts, ka “Eiropas patvēruma un migrācijas politikas nepārtraukto attīstību vajadzētu balstīt uz kopīgu migrācijas analīzi visos aspektos. Veicināt apmaiņu ar visu attiecīgu notikumu migrācijas jomā saistīto atjaunināto informāciju un datu vākšanu un to efektīvu izmantošanu ir ļoti svarīgi.”

               (4)

               Lai apspriestos ar ieinteresētajām personām par EMT nākotni, Komisija 2005. gada 28. novembrī pieņēma “Zaļo grāmatu par Eiropas migrācijas tīkla nākotni”, kurā papildus novērtējumam par EMT darbību sagatavošanas posma pirmajos gados aplūkoti arī jautājumi par tīkla uzdevumu un turpmāku struktūru.

               (5)

               Publiskās apspriedes liecināja, ka vairums ieinteresēto personu atbalsta EMT darbību turpināšanu un nostiprināšanu, kā arī EMT sākotnējā uzdevuma saglabāšanu, proti, sniegt aktuālu, objektīvu, uzticamu un salīdzināmu informāciju par migrācijas un patvēruma jautājumiem. Tāpat šķiet, ka vairums ieinteresēto personu atbalstīja EMT piesaistīšanu Komisijai.

               (6)

               EMT darbībai nevajadzētu pārklāties ar to pašreizējo Kopienas instrumentu vai struktūru darbību, kuru mērķis ir vākt informāciju migrācijas un patvēruma jomā un apmainīties ar to, kā arī tai vajadzētu radīt pievienoto vērtību salīdzinājumā ar tiem, īpaši ņemot vērā tīkla plašo uzdevumu loku, mērķtiecīgo pievēršanos analīzēm, kā arī saikni ar akadēmisko sabiedrību un rezultātu publisku pieejamību.

               (7)

               Eiropas Parlamenta un Padomes Regula (EK) Nr. 862/2007 (2007. gada 11. jūlijs) par Kopienas statistiku attiecībā uz migrāciju un starptautisko aizsardzību (2) ir būtiska atsauces shēma Eiropas migrācijas tīkla darbībai. Uzmanība jāpievērš arī vērtīgajam darbam, ko veic Informācijas, apspriežu un informācijas par robežšķērsošanu un imigrāciju apmaiņas centrs (CIREFI), kā arī Padomes Lēmumam 2005/267/EK (2005. gada 16. marts), ar ko izveido drošu tīmeklī izvietotu informācijas un koordinācijas tīklu dalībvalstu migrācijas pārvaldes dienestiem (3).

               (8)

               Lai sasniegtu mērķus, EMT jāsaņem atbalsts no valstu kontaktpunktiem, kas atrodas visās dalībvalstīs. Valstu kontaktpunktu darbība Kopienas līmenī jākoordinē Komisijai, kurai palīdz pakalpojumu sniedzējs, kam ir pietiekamas zināšanas, lai organizētu EMT ikdienas darbu, tostarp tā informācijas apmaiņas sistēmu.

               (9)

               Lai valstu kontaktpunktiem būtu vajadzīgās zināšanas, strādājot ar migrācijas un patvēruma lietām visos to daudzpusīgajos aspektos, tajos jābūt vismaz trim ekspertiem, kuri kopā vai atsevišķi ir kompetenti politikas veidošanas, tiesību, pētniecības un statistikas jomā. Šie eksperti var būt no dalībvalstu pārvaldes iestādēm vai jebkuras citas organizācijas. Katrā valsts kontaktpunktā jābūt kopīgām pietiekamām zināšanām informācijas tehnoloģijas jomā, sadarbības shēmu un tīklu izveidošanā ar citām valstu organizācijām un struktūrām un sadarbībai daudzvalodu vidē Eiropas mērogā.

               (10)

               Katram valsts kontaktpunktam jāizveido valsts migrācijas tīkls, kurā ir organizācijas un personas, kas aktīvi darbojas migrācijas un patvēruma jomā, tostarp, piemēram, universitātes, pētniecības organizācijas un pētnieki, valsts un nevalstiskās organizācijas, kā arī starptautiskās organizācijas, lai varētu uzklausīt visas ieinteresētās personas.

               (11)

               Vadības padomei jānodrošina EMT politiskā ievirze, cita starpā piedaloties EMT gada darbības programmas sagatavošanā un apstiprināšanā.

               (12)

               Lai nodrošinātu pēc iespējas plašāku informācijas izplatīšanu, kas EMT sagatavota kā pētījumi un ziņojumi, tai jābūt pieejamai, izmantojot visattīstītākās tehnoloģijas, tostarp šajā nolūkā izveidotu tīmekļa vietni.

               (13)

               Ja tas ir vajadzīgs darbības mērķu sasniegšanai, EMT jāspēj izveidot sadarbību ar citām organizācijām, kas darbojas migrācijas un patvēruma jomā. Izveidojot šādu sadarbību, īpaša uzmanība jāpievērš labas sadarbības nodrošināšanai ar struktūrām Dānijā, Īslandē, Norvēģijā, Šveicē, pievienošanās kandidātvalstīs, valstīs, uz kurām attiecas Eiropas Kaimiņattiecību politika, un Krievijā.

               (14)

               EMT vajadzētu līdzfinansēt no Komisijas dotācijām saskaņā ar Padomes Regulu (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (4).

               (15)

               Attiecībā uz EMT informācijas apmaiņas sistēmu būtu jāņem vērā Eiropas Parlamenta un Padomes Direktīva 95/46/EK (1995. gada 24. oktobris) par personu aizsardzību attiecībā uz personas datu apstrādi un šādu datu brīvu apriti (5) un Eiropas Parlamenta un Padomes Regula (EK) Nr. 45/2001 (2000. gada 18. decembris) par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (6).

               (16)

               Apvienotā Karaliste saskaņā ar 3. pantu Protokolā par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, ir paziņojusi savu vēlmi piedalīties šā lēmuma pieņemšanā un piemērošanā.

               (17)

               Saskaņā ar 1. un 2. pantu Protokolā par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, un neskarot minētā protokola 4. pantu, Īrija nepiedalās šā lēmuma pieņemšanā un šis lēmums nav tai saistošs un nav jāpiemēro.

               (18)

               Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un tādējādi šis lēmums tai nav saistošs un nav tai piemērojams,

         IR PIEŅĒMUSI ŠO LĒMUMU.
   1. pants
   Priekšmets un darbības joma
   1.   Ar šo izveido Eiropas migrācijas tīklu (turpmāk – EMT).
   2.   Migrācijas un patvēruma jomā EMT mērķis ir pildīt Kopienas iestāžu un dalībvalstu iestāžu un institūciju informācijas vajadzības, sniedzot aktuālu, objektīvu, uzticamu un salīdzināmu informāciju par migrāciju un patvērumu, lai atbalstītu Eiropas Savienības politikas veidošanu šajās jomās.
   3.   EMT izmantos arī, lai sabiedrībai nodrošinātu informāciju par šiem jautājumiem.
   2. pants
   Uzdevumi
   1.   Lai sasniegtu 1. pantā minēto mērķi, EMT:

               a)

               vāc aktuālus un uzticamus datus un informāciju no dažādiem avotiem un apmainās ar šiem datiem;

               b)

               analizē a) apakšpunktā minētos datus un informāciju un sniedz tos viegli pieejamā formātā;

               c)

               sadarbojoties ar citām attiecīgām ES struktūrām, palīdz izstrādāt rādītājus un kritērijus, lai uzlabotu informācijas konsekvenci un palīdzētu izstrādāt Kopienas darbības, kas ir saistītas ar migrācijas statistiku;

               d)

               sagatavo un publicē regulārus ziņojumus par stāvokli migrācijas un patvēruma jomā Kopienā un dalībvalstīs;

               e)

               internetā izveido un uztur informācijas apmaiņas sistēmu, kurā nodrošināta piekļuve attiecīgiem dokumentiem un publikācijām migrācijas un patvēruma jomā;

               f)

               palielina informētību par EMT, nodrošinot piekļuvi tajā apkopotajai informācijai un izplatot EMT darbības rezultātus, ja vien šī informācija nav konfidenciāla;

               g)

               koordinē informāciju un sadarbojas ar citām attiecīgajām Eiropas un starptautiskajām struktūrām.

         2.   EMT nodrošina, ka tā darbības ir konsekventas un koordinētas ar attiecīgiem Kopienas instrumentiem un struktūrām migrācijas un patvēruma jomā.
   3. pants
   Sastāvs
   EMT veido:

               —

               dalībvalstu nozīmēti valstu kontaktpunkti,

               —

               Komisija.

         4. pants
   Vadības padome
   1.   EMT vada vadības padome, kurā ir pa vienam pārstāvim no katras dalībvalsts un viens Komisijas pārstāvis, tai palīdz divi zinātniskie eksperti.
   2.   Komisijas pārstāvis ir vadības padomes priekšsēdētājs.
   3.   Katram vadības padomes loceklim ir viena balss, tostarp arī priekšsēdētājam. Lēmumus pieņem ar divu trešdaļu balsu vairākumu.
   4.   Eiropas Parlamenta pārstāvis vadības padomes sanāksmēs var piedalīties kā novērotājs.
   5.   Vadības padome jo īpaši:

               a)

               palīdz sagatavot EMT gada darbības programmu, par pamatu izmantojot priekšsēdētāja sagatavotu projektu, tostarp indikatīvās minimālā un maksimālā budžeta summas katram valsts kontaktpunktam, tādējādi nodrošinot to, ka ir segtas pamata izmaksas, kuras izriet no pareizas tīkla darbības;

               b)

               izvērtē EMT gūtos panākumus, ja nepieciešams, sniedzot ieteikumus par vajadzīgiem pasākumiem;

               c)

               vismaz reizi gadā sniedz īsu ziņojumu Eiropas Parlamentam, Padomei, Komisijai, Ekonomikas un sociālo lietu komitejai un Reģionu komitejai par EMT kārtējām darbībām un galvenajiem tā pētījumu rezultātiem;

               d)

               nosaka, kāda ir vispiemērotākā stratēģiskā sadarbība ar citām struktūrām, kuras ir kompetentas migrācijas un patvēruma jomā, un vajadzības gadījumā apstiprina administratīvo kārtību šādas sadarbības veidošanai, kā minēts 10. pantā;

               e)

               konsultē valstu kontaktpunktus, kā uzlabot to darbību, un palīdz tiem veikt vajadzīgos pasākumus, ja kādas valsts kontaktpunkta darbā ir atklāti konsekventi trūkumi, kuri var negatīvi ietekmēt EMT darbu.

         6.   Vadības padome pieņem savu reglamentu un priekšsēdētājs sasauc sanāksmi vismaz divreiz gadā.
   5. pants
   Valstu kontaktpunkti
   1.   Katra dalībvalsts nozīmē vienu struktūru, kas darbojas kā valsts kontaktpunkts. Lai sekmētu EMT darbību un nodrošinātu to mērķu sasniegšanu, dalībvalstis vajadzības gadījumā ņem vērā vajadzību pēc koordinācijas starp to pārstāvi vadības padomē un attiecīgās valsts kontaktpunktu.
   2.   Valsts kontaktpunktu veido vismaz trīs eksperti. Viens no šiem ekspertiem, kas ir valsts koordinators, ir šādi nozīmētās struktūras ierēdnis vai darbinieks. Pārējie eksperti var būt no minētās struktūras vai no citām valsts vai starptautiskām, publiskām vai privātām organizācijām, kas atrodas attiecīgajā dalībvalstī.
   3.   Katra valsts kontaktpunkta ekspertiem kopīgi ir pieredze patvēruma un migrācijas jomā, kas ietver politikas veidošanas, tiesību, pētniecības un statistikas aspektus.
   4.   Dalībvalstis vēlākais trīs mēnešus pēc lēmuma stāšanās spēkā informē Komisiju, kādi eksperti veido attiecīgās valsts kontaktpunktu, precizējot, kā valsts kontaktpunkts atbilst 3. pantā paredzētajām prasībām.
   5.   Valsts kontaktpunkts veic EMT uzdevumus valsts līmenī, un jo īpaši:

               a)

               sniedz valsts ziņojumus, tostarp 9. pantā minētos ziņojumus;

               b)

               pārsūta valsts datus uz 8. pantā minēto informācijas apmaiņas sistēmu;

               c)

               izveido mehānismu, lai izsniegtu ad hoc lūgumus un ātri atbildētu uz šādiem lūgumiem no citiem valstu kontaktpunktiem;

               d)

               izveido valsts migrācijas tīklu, kurā ietilpst plašs migrācijas un patvēruma jomā aktīvi darbojošos organizāciju un personu loks un ir pārstāvētas attiecīgās ieinteresētās puses. Valsts migrācijas tīkla dalībniekus var aicināt piedalīties EMT darbībās, jo īpaši attiecībā uz 8. un 9. pantu.

         6.   Katra valsts kontaktpunkta eksperti regulāri sanāk, lai apspriestu savu darbu, vajadzības gadījumā arī ar 5. punkta d) apakšpunktā minētā attiecīgā valsts migrācijas tīkla locekļiem, un lai apmainītos ar informāciju par pašreizējām un turpmākajām darbībām.
   6. pants
   Koordinācija
   1.   Komisija koordinē EMT darbu – arī saskaņā ar 2. panta 2. punktu – un nodrošina, lai tajā pienācīgi atspoguļotos Kopienas politiskās prioritātes migrācijas un patvēruma jomā.
   2.   EMT darba organizēšanā Komisijai palīdz pakalpojumu sniedzējs, ko izraugās, pamatojoties uz publiska iepirkuma procedūru. Pakalpojumu sniedzējs atbilst prasībām, kas norādītas 5. panta 3. punktā, un citām attiecīgajām Komisijas noteiktajām prasībām.
   3.   Komisijas uzraudzībā pakalpojumu sniedzējs inter alia:

               a)

               organizē EMT ikdienas darbu;

               b)

               izveido un uztur 8. pantā minēto informācijas apmaiņas sistēmu;

               c)

               koordinē no valstu kontaktpunktiem iesūtītos datus;

               d)

               sagatavo 7. pantā minētās sanāksmes;

               e)

               sagatavo 9. pantā minētos ziņojumu un pētījumu apkopojumus un kopsavilkumus.

         4.   Komisija, apspriedusies ar valstu kontaktpunktiem un saņēmusi vadības padomes piekrišanu, pieņem EMT gada darbības programmu, nepārsniedzot 1. un 2. pantā minēto vispārējo mērķi un uzdevumus. Programmā norāda mērķus un tematiskās prioritātes. Komisija pārrauga gada darbības programmas izpildi un regulāri ziņo vadības padomei par tās izpildi un EMT attīstību.
   5.   Saskaņā ar 4. panta 5. punkta e) apakšpunktā sniegto vadības padomes konsultāciju Komisija veic vajadzīgās darbības, pamatojoties uz dotāciju nolīgumiem, kas minēti šā panta 6. punktā.
   6.   Komisija, pamatojoties uz EMT gada darbības programmu, nosaka paredzamās summas, kas pieejamas dotācijām un līgumiem saistībā ar finansēšanas lēmumu, ko pieņem atbilstīgi Regulas (EK, Euratom) Nr. 1605/2002 75. pantam.
   7.   Komisija piešķir darbības dotācijas valstu kontaktpunktiem, kuri atbilst 5. panta 2. un 3. punktā noteiktajām prasībām, pamatojoties uz valstu kontaktpunktu individuāliem dotāciju pieteikumiem. Maksimālais Kopienas līdzfinansējums ir 80 % no kopējām attaisnotajām izmaksām.
   8.   Saskaņā ar Regulas (EK, Euratom) Nr. 1605/2002 113. panta 2. punktu, atjaunojot dotācijas, tās pakāpeniski nesamazina.
   7. pants
   Sanāksmes
   1.   EMT sanāksmes parasti notiek vismaz piecas reizes gadā.
   2.   EMT sanāksmēs visus valstu kontaktpunktus pārstāv vismaz viens eksperts. No katra valsts kontaktpunkta sanāksmēs drīkst piedalīties ne vairāk par trim ekspertiem.
   3.   EMT sanāksmes sasauc un vada Komisijas pārstāvis.
   4.   EMT regulāro sanāksmju mērķis ir:

               a)

               sniegt valstu kontaktpunktiem iespēju apmainīties ar pieredzi un zināšanām, jo īpaši attiecībā uz EMT darbību;

               b)

               izvērtēt EMT darbā gūtos panākumus, jo īpaši saistībā ar 9. pantā minēto ziņojumu un pētījumu sagatavošanu;

               c)

               apmainīties ar informāciju un viedokļiem, jo īpaši par 8. pantā minētās informācijas struktūru, organizēšanu, saturu un pieejamību;

               d)

               radīt pamatu diskusijām par praktiskām un juridiskām problēmām, ar ko dalībvalstis saskaras migrācijas un patvēruma jomā, jo īpaši diskusijām par 5. panta 5. punkta c) apakšpunktā minētajiem ad hoc lūgumiem;

               e)

               apspriesties ar valstu kontaktpunktiem par 6. panta 4. punktā minētās EMT gada darbības programmas veidošanu.

         5.   EMT sanāksmēs var aicināt piedalīties ekspertus un struktūras, kas nav EMT locekļi, ja to klātbūtni uzskata par vēlamu. Var organizēt arī kopējas sanāksmes ar citiem tīkliem vai organizācijām.
   6.   Par 5. punktā minētām darbībām, ja tās nav plānotas EMT gada darbības programmā, laikus informē valstu kontaktpunktus.
   8. pants
   Informācijas apmaiņas sistēma
   1.   Saskaņā ar šo pantu internetā izveido informācijas apmaiņas sistēmu, kas pieejama, izmantojot šim nolūkam paredzētu tīmekļa vietni.
   2.   Šīs informācijas apmaiņas sistēmas saturs parasti ir publisks.
   Neskarot Eiropas Parlamenta un Padomes Regulu (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (7), piekļuvi konfidenciālai informācijai ierobežo, piešķirot to tikai EMT dalībniekiem.
   3.   Informācijas apmaiņas sistēmu veido vismaz šādi elementi:

               a)

               piekļuve Kopienas un valstu tiesību aktiem, tiesu praksei un politikas attīstībai migrācijas un patvēruma jomā;

               b)

               funkcionalitāte attiecībā uz 5. panta 5. punkta c) apakšpunktā minētajiem ad hoc lūgumiem;

               c)

               migrācijas un patvēruma vārdnīca un tēzaurs;

               d)

               tieša piekļuve visām EMT publikācijām, tostarp 9. pantā minētajiem ziņojumiem un pētījumiem, kā arī regulāri apkārtraksti;

               e)

               saraksts, kurā uzskaitīti pētniecības darbinieki un pētniecības iestādes migrācijas un patvēruma jomā.

         4.   Lai nodrošinātu piekļuvi 3. punktā minētajai informācijai, EMT vajadzības gadījumā var pievienot saites uz citām tīmekļa vietnēm, kurās atrodama sākotnējā informācija.
   5.   Īpaši paredzētā tīmekļa vietne atvieglo pieeju līdzīgām sabiedrības informēšanas ierosmēm, kas attiecas uz saistītiem jautājumiem, un tīmekļa vietnēm, kurās ir informācija par stāvokli dalībvalstīs un trešās valstīs migrācijas un patvēruma jomā.
   9. pants
   Ziņojumi un pētījumi
   1.   Katrs valsts kontaktpunkts reizi gadā sniedz ziņojumu, kurā izklāstīts stāvoklis migrācijas un patvēruma jomā atbilstīgā dalībvalstī, ietverot politikas attīstību un statistikas datus.
   2.   Gada darbības programmā paredz, ka katras valsts kontaktpunkts, ievērojot kopējas specifikācijas, sagatavo citus pētījumus par īpašiem ar migrāciju un patvērumu saistītiem jautājumiem, kas vajadzīgi politikas veidošanas atbalstam.
   10. pants
   Sadarbība ar citām struktūrām
   1.   EMT sadarbojas ar dalībvalstu vai trešo valstu struktūrām, tostarp ES iestādēm un starptautiskām organizācijām, kas ir kompetentas migrācijas un patvēruma jomā.
   2.   Šā panta 1. punktā minētajiem administratīvajiem sadarbības pasākumiem, kuri vajadzības gadījumā var ietvert Komisijas veiktu nolīgumu noslēgšanu Kopienas vārdā, ir vajadzīgs vadības padomes apstiprinājums.
   11. pants
   Budžeta līdzekļi
   Budžeta līdzekļus, kas piešķirti šajā lēmumā paredzētajām darbībām, iegrāmato Eiropas Savienības vispārējā budžeta gada apropriācijās. Pieejamās gada apropriācijas apstiprina budžeta lēmējinstitūcija, nepārsniedzot finanšu shēmas robežlielumus.
   12. pants
   Budžeta izpilde
   Komisija īsteno Kopienas finanšu atbalstu saskaņā ar Padomes Regulu (EK, Euratom) Nr. 1605/2002.
   13. pants
   Pārskatīšana
   Komisija ne vēlāk kā trīs gadus pēc šā lēmuma stāšanās spēkā un turpmāk reizi trijos gados iesniedz Eiropas Parlamentam, Padomei, Ekonomikas un sociālo lietu komitejai un Reģionu komitejai ziņojumu par EMT attīstību, kura pamatā ir ārējs, neatkarīgs izvērtējums. Ziņojumam vajadzības gadījumā pievieno priekšlikumus par grozījumiem.
   14. pants
   Publicēšana un piemērošanas datums
   Šo lēmumu piemēro no tā publicēšanas dienas Eiropas Savienības Oficiālajā Vēstnesī.
   15. pants
   Adresāti
   Šis lēmums ir adresēts dalībvalstīm saskaņā ar Eiropas Kopienas dibināšanas līgumu.

      Briselē, 2008. gada 14. maijā

            Padomes vārdā —

            priekšsēdētājs

         A. BAJUK

      (1)  2008. gada 10. aprīļa Atzinums (Oficiālajā Vēstnesī vēl nav publicēts).

      (2)  OV L 199, 31.7.2007., 23. lpp.

      (3)  OV L 83, 1.4.2005., 48. lpp.

      (4)  OV L 248, 16.9.2002., 1. lpp. Regulā jaunākie grozījumi izdarīti ar Regulu (EK) Nr. 1525/2007 (OV L 343, 27.12.2007., 9. lpp.).

      (5)  OV L 281, 23.11.1995., 31. lpp. Direktīvā grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.).

      (6)  OV L 8, 12.1.2001., 1. lpp.

      (7)  OV L 145, 31.5.2001., 43. lpp.


title: Padomes Lēmums (ES, Euratom) 2016/640 (2016. gada 21. aprīlis), ar ko ieceļ piecus Revīzijas palātas locekļus

text:
               23.4.2016

               LV

               Eiropas Savienības Oficiālais Vēstnesis

               L 108/32

         PADOMES LĒMUMS (ES, Euratom) 2016/640
   (2016. gada 21. aprīlis),
   ar ko ieceļ piecus Revīzijas palātas locekļus
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 286. panta 2. punktu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Čehijas Republikas, Latvijas Republikas, Polijas Republikas, Slovēnijas Republikas un Slovākijas Republikas priekšlikumu,
   ņemot vērā Eiropas Parlamenta atzinumus (1),
   tā kā:

               (1)

                  Jan KINŠT kunga, Igora LUDBORŽA kunga, Augustyn KUBIK kunga, Milan Martin CVIKL kunga un Ladislav BALKO kunga pilnvaru termiņš beidzas 2016. gada 6. maijā.

               (2)

               Tādēļ būtu jāieceļ amatā jauni locekļi,

         IR PIEŅĒMUSI ŠO LĒMUMU.
   1. pants
   Ar šo par Revīzijas palātas locekļiem laikposmā no 2016. gada 7. maija līdz 2022. gada 6. maijam tiek iecelti:

               —

                  Jan GREGOR kungs,

               —

               Mihails KOZLOVA kungs,

               —

                  Janusz WOJCIECHOWSKI kungs,

               —

                  Samo JEREB kungs,

               —

                  Ladislav BALKO kungs.

         2. pants
   Šis lēmums stājas spēkā tā pieņemšanas dienā.

      Luksemburgā, 2016. gada 21. aprīlī

            Padomes vārdā –

            priekšsēdētājs

         G.A. VAN DER STEUR

      (1)  2016. gada 13. aprīļa atzinumi (Oficiālajā Vēstnesī vēl nav publicēti).


title: Izpildu Komitejas lēmums (1997. gada 7. oktobris) par Norvēģijas un Islandes iemaksām Centrālās Šengenas informācijas sistēmas ierīkošanai un darbībai (SCH/Com-ex (97) 18)

text:
Svarīgs juridisks paziņojums

|

41997D0018

Oficiālais Vēstnesis L 239 , 22/09/2000 Lpp. 0441 - 0441

		Izpildu Komitejas lēmums(1997. gada 7. oktobris)par Norvēģijas un Islandes iemaksām Centrālās Šengenas informācijas sistēmas ierīkošanai un darbībai(SCH/Com-ex (97) 18)IZPILDU KOMITEJA,ņemot vērā Šengenas līguma īstenošanas konvencijas 132. pantu,ņemot vērā iepriekšminētās konvencijas 92. un 119. pantu,ņemot vērā Šengenas līguma un Šengenas konvencijas līgumslēdzēju pušu un Islandes Republikas un Norvēģijas Karalistes Sadarbības nolīguma 2. un 3. pantu,IR PIEŅĒMUSI ŠO LĒMUMU.1. Islandes un Norvēģijas, turpmāk – Sadarbības nolīguma valstis, iemaksas Centrālās Šengenas informācijas sistēmas ierīkošanai un darbībai:Sadarbības nolīguma valstu iemaksas atbilst šo valstu īpatsvaram kopējā līgumslēdzēju pušu un Sadarbības nolīguma valstu iekšzemes kopproduktā.Līgumslēdzēju pušu iemaksas aprēķina saskaņā ar Šengenas konvencijas 119. panta 1. punktu.2. Aprēķināšanas metode:- Islandes un Norvēģijas iemaksas aprēķina, salīdzinot līgumslēdzēju pušu un Sadarbības nolīguma valstu iekšzemes kopproduktus,- to līgumslēdzēju pušu iemaksas, kas ir ES dalībvalstis, aprēķina, pamatojoties uz pievienotās vērtības nodokļa novērtējuma bāzi, saskaņā ar Šengenas konvencijas 119. panta 1. punkta otro teikumu pēc Islandes un Norvēģijas iemaksu atskaitīšanas.3. Termiņš ziemeļvalstu iemaksām ir 1997. gada 1. janvāris.Vīnē, 1997. gada 7. oktobrīPriekšsēdētājsK. Schlögl--------------------------------------------------


title: Padomes lēmums (2002. gada 22. jūlijs), par Pagaidu nolīguma par tirdzniecību un ar tirdzniecību saistītiem jautājumiem noslēgšanu starp Eiropas Kopienu, no vienas puses, un Libānas Republiku, no otras puses

text:
Svarīgs juridisks paziņojums

|

32002D0761

Oficiālais Vēstnesis L 262 , 30/09/2002 Lpp. 0001 - 0001

		Padomes lēmums(2002. gada 22. jūlijs),par Pagaidu nolīguma par tirdzniecību un ar tirdzniecību saistītiem jautājumiem noslēgšanu starp Eiropas Kopienu, no vienas puses, un Libānas Republiku, no otras puses(2002/761/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu,tā kā:(1) Līdz stājas spēkā Eiropas un Vidusjūras reģiona valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses un kas parakstīts Kopienas vārdā Luksemburgā 2002. gada 17. jūnijā, ir jāapstiprina Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Libānas Republiku, no otras puses.(2) Pagaidu nolīgums aizstās attiecīgas daļas Sadarbības nolīgumā starp Eiropas Ekonomikas kopienu un Libānas Republiku [1] un Nolīgumā starp Eiropas Ogļu un tērauda kopienas dalībvalstīm un Libānu [2], kas parakstīts Briselē 1997. gada 3. maijā.(3) Tāpēc Pagaidu nolīgums jāapstiprina Kopienas vārdā,IR PIEŅĒMUSI ŠO LĒMUMU.1. pants1. Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Libānas Republiku, no otras puses, Nolīguma pielikumi un protokoli, kā arī kopīgās deklarācijas un Eiropas Kopienas deklarācijas, kas ir iekļautas Nobeiguma aktā, ir apstiprinātas Kopienas vārdā.2. Šim lēmumam ir pievienoti 1. punktā minētie teksti.2. pantsPadomes priekšsēdētājs ir pilnvarots iecelt personu(-as), kas būs pilnvarotas rīkoties Kopienas vārdā, lai deponētu paziņošanas aktu saskaņā ar Nolīguma 42. panta 2. punktu.Briselē, 2002. gada 22. jūlijāPadomes vārdā —priekšsēdētājsP. S. Møller[1] OV L 267, 27.9.1978., 2. lpp.[2] OV L 316, 12.12.1979., 24. lpp.--------------------------------------------------